Ελεύθερη Έρευνα – www.freeinquiry.gr – ΚΑΤΣΑΠΛΙΑΔΕΣ ΕΝΑΝΤΙΟΝ ΠΟΛΙΤΙΣΜΕΝΩΝ\nΜελετώντας ακόμα και σοβαρές αναλύσεις για τον Όθωνα, προκύπτει πως οι περισσότεροι φαίνεται να συμφωνούν στο ότι οι βαυαροί επιτέλεσαν σπουδαίο έργο στην προσπάθειά τους να στήσουν ένα κράτος από την αρχή οργανώνοντας παιδεία, νομοθεσία, οικονομία κ.λπ.. Δεν τους κατηγορεί κανείς γι΄αυτό. Με την νομοθεσία του Μάουερ, για παράδειγμα, λειτούργησε το κράτος μέχρι τις μέρες μας. Τους προσπάπτουν όμως, ότι δεν μπόρεσαν να προσαρμοστούν στην εγχώρια πραγματικότητα, ότι αγνοούσαν κι έτσι δεν έλαβαν καθόλου υπόψη τους την ιδιοσυγκρασία της Ρωμιοσύνης. Τους παρουσιάζουν ως απολυταρχικούς, που ήρθαν σε αντίθεση με το δήθεν δημοκρατικό πνεύμα του λαού.\nΑυτό είναι μεγάλη ανοησία. Η ύπαρξη δίκαιων νόμων και η εφαρμογή τους από όλους δεν είναι απολυταρχία, αλλά προϋπόθεση για την ομαλή λειτουργία ενός κράτους. Δεν είσαι δημοκράτης αν δεν σέβεσαι τους νόμους, αν δεν πληρώνεις φόρους, αν επιχειρείς να ωφεληθείς με ρουσφέτια κι άλλα πλάγια μέσα.\nΟι άνθρωποι που συνάντησαν οι βαυαροί στον ελλαδικό χώρο δεν ήταν φυλετικοί απόγονοι ή πνευματικοί κληρονόμοι των αρχαίων ελλήνων, των αθηναίων, της δημοκρατίας, των φιλοσόφων κ.λπ.. Ήταν επήλυδες, βαλκάνιοι ─και όχι μόνον─ ορθόδοξοι χριστιανοί με έντονη ανάμειξη της οθωμανικής κουλτούρας, οι οποίοι έμαθαν να επιβιώνουν σε αυτοκρατορίες δεσποτικές (βυζαντινή και οθωμανική περίοδοι) αναπτύσσοντας την υποκρισία, την κουτοπονηριά και πολλά άλλα ελαττώματα με σκέψη εντελώς διαφορετική από αυτή του δυτικού κόσμου.\nΑυτή ήταν η νοοτροπία του λαού, που βρήκε απέναντί του ο Όθωνας, όταν ήρθε στην Ελλάδα. Μια νοοτροπία, που δεν ήθελαν επ΄ουδενί να αλλάξουν οι ρωμιοί, το αντίθετο μάλιστα. Είχαν βολευτεί μ' αυτήν κι ό,τι κι αν έκανε ο Όθωνας, αντιδρούσαν.\nΑυτή τη νοοτροπία έπρεπε να λάβει υπόψη του, λοιπόν ο Όθωνας; Με αυτήν έπρεπε να συμβιβαστεί; Να αφήσει τον κάθε ρωμιό (προύχοντα / πολιτευτή / οπλαρχηγό) να συνεχίσει να αυθαιρετεί και να κάνει ανεξέλεκτος ό,τι του πρότασσε το ατομικό του συμφέρον;\nΟι βαυαροί ─φορείς πολιτισμού, με παιδεία, συνηθισμένοι στην πειθαρχία, με τις όπερές τους κ.λπ.─ ήταν ό,τι πιο προοδευτικότερο υπήρχε εκείνη την εποχή στον κόσμο, σε αντίθεση με τους κατσικοκλέφτες, απαίδευτους και κακομαθημένους ρωμιούς, που ήταν ό,τι το χειρότερο.\nKατηγορούν τον Όθωνα ότι ήρθε σε σύγκρουση με τους παράγοντες του τόπου. Μα, γινόταν να μην έρθει; Δεν θα έπρεπε να υπάρχει φορολογικό σύστημα; Κι αφού θα υπήρχε, θα έπρεπε να εισπράττει τα έσοδα ο κάθε τοπικός κοτζάμπασης ή το κράτος; Οι Μαυρομιχαλαίοι, προύχοντες της Μάνης, γι΄αυτό το λόγο σκότωσαν τον Καποδίστρια.\nΟι Μαυρομιχαλαίοι έπαιρναν τις εισπράξεις της δογάνας (του τελωνείου). Είχαν το μονοπώλιο του λαδιού και των βελανιδιών.\nΌπως η Μάνη, έτσι και η Ύδρα αποτελούσε μια μικρή αυτόνομη επικράτεια. Το λιμάνι του νησιού ήταν porto libro, τα λιμενικά και τελωνειακά δικαιώματα κατέληγαν στο ταμείο των προυχόντων. Οι υδραίοι περιφρονούσαν τα θεσπίσματα των εθνοσυνελεύσεων περί λειών πολέμου. Αντί να παραδίνουν τα φορτία-λάφυρα τα μεταπουλούσαν στη Διοίκηση.\nΑπό τα γεγονότα του ΄21 πλούτισαν ακόμη περισσότερο οι πάμπλουτοι άρχοντες και οι στέρνες έμεναν πάντοτε γεμάτες τάλιρα. Πούλησαν στο κράτος τα κανόνια, που ξήλωσαν από τα καταστραμμένα Ψαρά. Πούλησαν τα αράπικα άλογα, που πήραν, όταν αιχμαλώτισαν αιγυπτιακά καράβια. Εμπορεύονταν τα σιτοφορτία ─λείες πολέμου─ οργανώνοντας βιομηχανία παραγωγής γαλέτας στην Ύδρα. Κι ούτε στιγμή δέν άφησαν την πειρατεία. Όταν μάλιστα ο Γ. Κουντουριώτης έγινε πρόεδρος του Εκτελεστικού, ήρθε η χρυσή εποχή για την Ύδρα. Οι ίδιοι οι Κουντουριωταίοι συμπεριφέρονταν και αναγνωρίζονταν ως ηγεμόνες.\nΚατηγορούν τον Όθωνα, ότι δεν χρησιμοποίησε στην κρατική μηχανή τοπικούς πολιτευτές και στο στρατό τους παλιούς αγωνιστές. Μα, ποιους να χρησιμοποιήσει; Διατήρησε πλείστους αξιωματικούς και υπαλλήλους βαυαρούς στα ανώτερα λειτουργήματα του κράτους, γιατί ήταν απαραίτητοι ελλείψει κατάλληλων για τέτοιες εργασίες ρωμιών. Ήρθαν από την πολιτισμένη Βαυαρία οι επιφανέστεροι βαυαροί αξιωματούχοι, με εγχώριους κατσαπλιάδες έπρεπε να στελεχώσει ο Όθωνας την κρατική μηχανή;\nΕιδικά οι παλιοί πολεμιστές ─αν και πολλοί από αυτούς βολεύτηκαν καταταγέντες στην «Φάλαγγα»─ έβρισκαν ως πρόσχημα τη βαυαροκρατία, γιατί δεν ήταν δυνατόν να έχουν την εξουσία στα χέρια τους και προκαλούσαν ανταρσίες με σύνθημα την έξωση των βαυαρών (ανταρσίες Δ. Τσέλιου, Ζέρβα, Μαλάμου κ.ά.).\n«Βασιλική Φάλαγγα» ονομάσθηκε το συσταθέν το έτος 1835 σώμα αξιωματικών, στο οποίο κατατάχθηκαν «τιμής ένεκεν» οι κατά το ΄21 οπλαρχηγοί, που είτε λόγω ηλικίας, είτε λόγω έλλειψης στοιχειώδους μόρφωσης και άλλων απαιτουμένων προσόντων ήταν αδύνατον να καταταχθούν στον τακτικό στρατό. Οι καταταχθέντες σ΄ αυτή τη φάλαγγα έλαβαν διάφορους βαθμούς από του ανθυπολοχαγού μέχρι του συνταγματάρχη. Μισθοδοτούνταν από το δημόσιο ταμείο, όπως και οι λοιποί αξιωματικοί του τακτικού στρατού, εκτός ορισμένων, στους οποίους προς αμοιβή των υπηρεσιών τους παραχωρήθηκαν εθνικές γαίες. Παράλληλα, τους δόθηκε το δικαίωμα της κατοχής και αναγνώρισης ιδιαίτερης σφραγίδας με το όνομά τους για να τους παρέχονται κάποιες «ατέλειες» (απαλλαγές).\nΚατηγορούν τον Όθωνα για το αυτοκέφαλο της Εκκλησίας. Γιατί δυσαρέστησε και την κοινή γνώμη και το Πατριαρχείο. Ότι επιζητούσε να αλλοιώσει τις θρησκευτικές παραδόσεις των ρωμιών συμμαζεύοντας τα μοναστήρια. Αμαθείς μοναχοί περιέτρεχαν τις επαρχίες εκφραζόμενοι ασεβώς εναντίον του Όθωνα, ως δήθεν μισούντα την Ορθόδοξη θρησκεία.\nΜα, το Πατριαρχείο είναι θεσμός του τούρκικου κράτους. Δεν ήταν σωστό να ανεξαρτητοποιηθεί η Εκκλησία; Κι ότι πήρε από μοναστήρια με τρεις-τέσσερις καλόγερους την μεγάλη περιουσία που κατείχαν και την μοίρασε στο λαό ή κάλυψε με αυτήν έξοδα για την κατασκευή σχολείων, ήταν κακό;\nΚατηγορούν τον Όθωνα ότι επί βασιλείας του η Ελλάδα υπέστη «ηθικές ήττες» στην εξωτερική πολιτική, που δυσαρέστησαν το λαό κι αντετίθεντο στις «εθνικές προσδοκίες».\nΣτις διαχρονικές του ανοησίες, δηλαδή. Ακόμα και η επωφελής Συνθήκη Φιλίας και Εμπορίου με την Τουρκία, που κατόρθωσε να υπογράψει ο αποσταλείς εκεί Κ. Ζωγράφος, θεωρήθηκε ως δήθεν προδοτική και επιζήμια για την Ελλάδα. Υπό την πίεση της εγχώριας αντιπολίτευσης, ο Όθωνας αναγκάστηκε να μην επικυρώσει τη συνθήκη, οπότε ακολούθησε παραίτηση του Ζωγράφου, ενώ η Τουρκία άρχισε να εφαρμόζει σειρά καταστροφικών μέτρων για τους ρωμιούς στη χώρα της.\nΚατηγόρησαν τον Όθωνα ότι δεν μπορούσε να προσαρμοστεί προς τις δύσκολες περιστάσεις. Από χαρακτήρα ήτανε μειλίχιος, σε αντίθεση με τη σύζυγό του. Υπήρξε εργατικότατος, μεθοδικότητας και εργάστηκε με αφοσίωση πραγματική για την Ελλάδα, την οποία αγάπησε ειλικρινά και θερμά όσο λίγοι. Διατήρησε την αγάπη του για αυτή μέχρι και της τελευταίας του πνοής. Ήταν καλοκάγαθος, φιλελεήμονας και ανώτερος χρημάτων. Έφυγε από την Ελλάδα φτωχός και συντηρούταν μέχρι το θάνατό του από τη επιχορήγηση του βαυαρικού στέμματος 100.000 φιορινιών το χρόνο. Την τελευταία μάλιστα ετήσια επιχορήγηση την είχε διαθέσει υπέρ του Κρητικού Αγώνα.\nΜε τέτοιες δυσχερείς συνθήκες που υπήρχαν στην Ελλάδα, θα μπορούσε να καταποντιστεί και ο «σατανικότερος» των μοναρχών, πολύ δε περισσότερο ο Όθωνας, ο οποίος από το χαρακτήρα του δεν ήταν ικανός να διαπράττει μηχανορραφίες. Ως τέτοιος λοιπόν, υπήρξε το θύμα, εναντίον του οποίου στράφηκαν όλοι οι εγχώριοι κομματάρχες και ο λαός.\nΌλοι συνεργούσαν προς ματαίωση και εκμηδένιση κάθε ενέργειας του Όθωνα, του οποίου η πολιτεία καταγγελλόταν ως δήθεν κακόπιστη και καταστρεπτική. Η αποτυχία ήταν αναπόφευκτη στην παρηκμασμένη Ρωμιοσύνη.\nΤο «Καφέ Γκρέκο» είναι ένα από τα πιο ιστορικά «καφέ» της Ρώμης. Ιδρύθηκε το 1760 από έναν ρωμιό, απ΄ όπου και το όνομα. Ήταν πασίγνωστο στέκι φιλολογικών και καλλιτεχνικών κύκλων. Η χρυσή εποχή του εκτείνεται σ΄ όλη τη διάρκεια του 18ου αιώνα.\nΟ βασιλιάς Λουδοβίκος της Βαυαρίας, όταν σύχναζε στο Καφέ Γκρέκο στα χρόνια του ΄21, συνήθιζε να εκδηλώνει σ' ένα κύκλο φίλων του καλλιτεχνών τον ένθερμο φιλελληνισμό του.\nΟ εικονιζόμενος πίνακας έχει τίτλο: «Συνάντηση καλλιτεχνών στο Καφέ Γκρέκο της Ρώμης» (Ludwig Passini, 1856).\nΤα Προπύλαια στην πλατεία Κένιγκσπλατς του Μονάχου είναι κτισμένα στα μέσα του 19ου αιώνα σε νεοκλασικό ρυθμό, από τον Λουδοβίκο Α΄ προς τιμή του γιού του Όθωνα, όταν έγινε βασιλιάς της Ελλάδας.\nΌλα ξεκίνησαν σε μια ισπανική ταβέρνα στη Ρώμη. Εκεί σύχναζε ο διάδοχος του βαυαρικού θρόνου Λουδοβίκος, ο οποίος γνώριζε τις καλές τέχνες υπό την επιρροή διάφορων καλλιτεχνών. Μα και σε ένα άλλο καφέ της Ρώμης θαύμαζαν την αρχαιότητα οι γερμανοί. Στο «Καφέ Γκρέκο», το στέκι των καλλιτεχνών των βόρειων χωρών. Κι εκεί καταστρώνουν το σχέδιο, εκτός από το να θαυμάζουν την Ελλάδα, να την επισκεφτούν κιόλας.\nΜια διεθνής ομάδα ταξιδεύει προς την Αθήνα. Μεταξύ άλλων, ο Χάλλερ από τη Νυρεμβέργη και ο Όττο Μάγκνους φον Στάκελμπεργκ. Στην Αθήνα τους συναντά ο άγγλος Τσαρλς Ρόμπερτ Κόκερελ, που τους ενημερώνει ότι στην κοντινή Αίγινα υπάρχει ένας καλά διατηρημένος αρχαίος ναός.\nΟι ταξιδιώτες προμηθεύονται όπλα και τρόφιμα, καθώς το 1811 στην Ελλάδα υπάρχει έλλειψη τροφίμων, αλλά αφθονία ληστών. Μετά από λίγες ώρες βλέπουν στον ορίζοντα την Αίγινα, το νησί που εξύμνησε ο Πίνδαρος ως «κυρίαρχο της δωρικής θάλασσας» και «λαμπερό άστρο του Δία». Σε μία πλαγιά, σε όμορφο σημείο, βρίσκεται πράγματι ένας δωρικός ναός. Ο Κόκερελ μαγεύεται: «Αυτή είναι η Αίγινα, η αλλοτινή κυρίαρχος των θαλασσών, που μάλιστα ανταγωνίστηκε σε θάρρος την Αθήνα στη ναυμαχία της Σαλαμίνας. Στην Αίγινα πήρε για πρώτη φορά μορφή η μεγαλοφυία των ελλήνων, μέχρι που τελειοποιήθηκε στην Αθήνα εξασφαλίζοντας έτσι τον αιώνιο θαυμασμό της ανθρωπότητας».\nΚάποιες ανασκαφές που έγιναν, είχαν στόχο μόνο την ακριβή καταμέτρηση, ωστόσο στο φως ήρθε και μία από τις πιο όμορφες ζωφόρους. Ο Χάλλερ ενημερώνει τον πρίγκιπα Λουδοβίκο. Τα ευρήματα συζητούνται σε πνευματικούς κύκλους στην Ευρώπη. Η Αγγλία στέλνει ένα καράβι με σκοπό να μεταφέρει τα μαρμάρινα αγάλματα, αλλά οι φίλοι δεν υποκύπτουν ούτε στο χρήμα ούτε στη βία. Το 1812 τα ευρήματα βγαίνουν σε δημοπρασία. Ο Λουδοβίκος τα αγοράζει για 70.000 φιορίνια. Ο Κόκερελ γράφει στην κυβέρνηση της Αγγλίας: «Ο γράφων και ο συνεργάτης του, αν και δεν επετεύχθη η μεταφορά των αγαλμάτων στην πατρίδα τους δεν θεωρούν ότι παρέβησαν το καθήκον τους. Ίσως τους αρκεί η γνώση ότι τα αγάλματα βρίσκονται στα χέρια ενός , που έχει μοναδικές γνώσεις σχετικά με τις καλές τέχνες. Ότι βρίσκονται σε μία χώρα, που θαυμάζει αυτή την εξαίσια τέχνη, όπως καμία άλλη».\nΜε την ανακάλυψη των γλυπτών του Παρθενώνα και της Αίγινας ξεκινάει στην Ευρώπη μία εκ νέου ανακάλυψη της κλασικής ελληνικής τέχνης. Ο Λουδοβίκος αναθέτει στον Κλέντσε την ανέγερση ενός Μουσείου, όπου θα παρουσιάζονται επάξια τα γλυπτά της Αίγινας. Ο θεμέλιος λίθος της Γλυπτοθήκης τίθεται το 1816. Την ίδια στιγμή γίνεται ο σχεδιασμός μιας πλατείας σε αρχαιοελληνικό στιλ, του Κένιγκσπλατς. Τρία κτίρια με ιωνικούς, δωρικούς και κορινθιακούς κίονες πλαισιώνουν την Πλατεία του Βασιλιά. Ο Λουδοβίκος θέλει να μεταμορφώσει το Μόναχο στην Αθήνα που είχε στη φαντασία του.\nΗ Ελλάδα κατά την οθωνική περίοδο ήταν πολύ μικρότερη σε έκταση από τη σημερινή. Η Αθήνα (επάνω σε άποψη του 1834), πρωτεύουσα της χώρας από το 1834, είχε το έτος 1840 26.237 κατοίκους. Η Ελλάδα επί Αντιβασιλείας διαιρέθηκε σε δέκα νομούς. Από αυτούς οι πέντε ήταν στην Πελοπόννησο, οι τρεις στη Στερεά, ένας στην Εύβοια κι ένας στις Κυκλάδες. Μικρότερες διοικήσεις του κάθε νομού ήταν οι επαρχίες, που όλες ήταν 42.\nΗ πολιτική στην Ελλάδα δεν ήταν μόνο ενασχόληση των πλούσίων ή των προετοιμασμένων για πολιτική σταδιοδρομία. Οι περισσότεροι ρωμιοί έδειχναν έντονο ενδιαφέρον για την πολιτική. Τα καφενεία της οθωνικής περιόδου αποτελούσαν τόπους ζωηρών πολιτικών συζητήσεων και αντεγκλήσεων.\nΕπάνω: Καφενείο της Αθήνας. (Αθήνα, Εθνικό Ιστορικό Μουσείο).\nΗ νεορωμέικη πραγματικότητα\nΤα γεγονότα του ʼ21 δεν ήταν μια εθνική ή φαναριώτικη υπόθεση, αλλά μια υπόθεση των τοπικών παραγόντων. Από τη μια η Εκκλησία με τον αρχιεπίσκοπο Πατρών να παίζει έναν ηγετικό ρόλο κι από την άλλη τα παραδοσιακά ημι-στρατιωτικά στοιχεία, οι λεγόμενοι αρματολοί ή καπετάνιοι του Μοριά. Πολλοί από τους ηγέτες, που σήμερα θα τους λέγαμε πολέμαρχους, δεν είχαν καμμία ιδιαίτερη ιδεολογία. Τους ενδιέφερε μόνο η περιοχή, που έλεγχαν.\nΧωρίς οθωμανούς πλέον, η Πελοπόννησος βρέθηκε σε απόλυτη αναρχία. Ένοπλες ομάδες κλεφτών δρούσαν παντού ανεξέλεκτα. Οι οπλαρχηγοί του Μοριά όργωναν τη νότια Ελλάδα λεηλατώντας και συλλέγοντας λάφυρα.\nΓια τους περισσότερους ρωμιούς, ακόμα και η ανάγκη σχηματισμού μιας κεντρικής κυβέρνησης δεν ήταν καθόλου προφανής. Η νότια Ελλάδα ήταν ένα μωσαϊκό από σχεδόν ανεξάρτητες κοινότητες. Ενώ η οθωμανική εξουσία είχε καταργηθεί, το καθεστώς και οι τοπικοί θεσμοί, μέσω των οποίων κυβερνούσε για αιώνες, παρέμεναν. Πολλοί προσπάθησαν να εκμεταλλευτούν το κενό εξουσίας για δικό τους όφελος.\nΗ επανάσταση, έγραψε ο άγγλος ιστορικός Φίνλεϋ, έδωσε μεγάλες εξουσίες σε προεστούς, τοπικούς άρχοντες και κληρικούς, οι οποίοι κολάκευαν τον εαυτό τους ότι η εκδίωξη των οθωμανών, τους καθιστούσε κληρονόμους της εξουσίας του σουλτάνου. Κάθε προεστός επιχειρούσε τώρα να φτιάξει μια μικρή ανεξάρτητη ηγεμονία και κάθε οπλαρχηγός ανελάμβανε την ηγεσία της κάθε περιοχής. Τα γεγονότα του ΄21 μέσα σε λιγότερο από έξι μήνες έσπειραν στην Ελλάδα μια πλειάδα μικρών αληπασάδων.\nΕνώ θα περιμέναμε ενδεχομένως, οι δεσμοί της θρησκείας να πνίξουν κάθε άλλη διαφορά, στην πραγματικότητα, η ρωμέικη κοινωνία ήταν διαιρεμένη:\n•\tΟι φαναριώτες έβλεπαν την Εθνοσυνέλευση σαν ένα βήμα, για την κατάκτηση των ανωτάτων αξιωμάτων του νέου κράτους.\n•\tΑπό την πλευρά τους οι προύχοντες ήθελαν να εξασφαλίσουν, ότι η νέα εθνική διοίκηση δεν θα περιόριζε την εξουσία τους.\n•\tΟι μαφίες των οπλαρχηγών διέβλεπαν, ότι οι πολιτικοί ηγέτες θα ψαλίδιζαν τις εξουσίες τους.\nΑπό τα πιεστικότερα προβλήματα που αντιμετώπιζε η χώρα, ήταν η αποκατάσταση των ατάκτων, των πρώην «αγωνιστών» του ΄21, οι οποίοι συγκροτούσαν ομάδες κι επιδίδονταν σε λεηλασίες της υπαίθρου.\nΟι βόρειες παραμεθόριες περιοχές της Ελλάδας ήταν ιδιαίτερα ευάλωτες στις επιθέσεις ληστών, που εξορμούσαν από τη Θεσσαλία. Στα σώματα της οροφυλακής συστάθηκαν ακριβώς για να καταδιώκουν τους ληστές των παραμεθόριων περιοχών.\nΕπάνω: Άνδρες της οροφυλακής με ένα ληστή κρατούμενο. (Αθήνα, Εθνικό Ιστορικό Μουσείο).\nΗ διάλυση των ατάκτων στρατιωτικών σωμάτων του ʽ21, όταν ιδρύθηκε το κράτος, δημιούργησε μια νέα κατάσταση για τους παλιούς κλεφταρματολούς: Ένας σημαντικός αριθμός απ' αυτούς βρέθηκε ξαφνικά χωρίς απασχόληση, χωρίς σπίτι και γη, στερημένος από κάθε μέσο επιβίωσης, στο έλεος της νέας πολιτικής εξουσίας.\nΔεν μιλάμε βέβαια, για τους οπλαρχηγούς, οι περισσότεροι των οποίων είχαν πλουτίσει επωφελούμενοι από την πλούσια λεία, που αποκόμισαν (π.χ. Κολοκοτρώνης), καθώς και από τα αγγλικά δάνεια, που καταχράστηκαν, αλλά για τους απλούς ανθρώπους, που συμμετείχαν στα γεγονότα του '21.\nΟι περισσότεροι από αυτούς επέστρεψαν στις παλιές, προ του ʼ21 συνήθειές τους, στο μόνο, που ήξεραν δηλαδή, να κάνουν. Πήραν τα βουνά και ξανάρχισαν το πλιάτσικο και τις ληστείες. Γιʼ αυτούς όμως, που δεν γνωρίζουμε σχεδόν τίποτε, είναι οι άλλοι, κυρίως οι ανάπηροι και ανήμποροι, που με τις οικογένειές τους, καθώς και με τις οικογένειες των σκοτωμένων, έφθαναν εξαθλιωμένοι στην Αθήνα μετά την ανακήρυξή της το 1834 σε πρωτεύουσα του νέου κράτους. Οι δρόμοι της πόλης τότε, είχαν γεμίσει φτωχούς και ζητιάνους. (Διαβάστε και κατεβάστε δωρεάν από την «Ελεύθερη Έρευνα» το βιβλίο: Οι άθλιοι των Αθηνών και οι θεραπευτές τους).\nΠαρά τις πρώτες επιτυχίες το ‘21, η επανάσταση θα ήταν καταδικασμένη, όπως η εξέγερση του 1770, την οποία αφηγήθηκε ο Χέλντερλιν. Και όπως η ποίηση του Χέλντερλιν έδειξε βαθύ φιλελληνικό αίσθημα, το ίδιο συνέβη και με την ποίηση του Λόρδου Βύρωνα το 1824, ο οποίος βρισκόταν στην Ελλάδα κι έστρεψε την προσοχή της Ευρώπης προς αυτήν. Ο θάνατός του στο Μεσολόγγι ενέπνευσε τον Γκαίτε για μια σκηνή στον «Φάουστ». Το δημόσιο αίσθημα της Ευρώπης αφυπνίστηκε. Ο φιλελληνισμός απέκτησε ολοένα και περισσότερους υποστηρικτές.\nΌμως, ενώ ποιητές, αριστοκράτες και καλλιτέχνες θαύμαζαν τα γλυπτά και τα αρχαιοελληνικά ιδανικά, όπως τα είχαν εξιδανικεύσει στη φαντασία τους, η νεορωμέικη πραγματικότητα ήταν τελείως διαφορετική. Οι ρωμιοί δεν θύμιζαν σε τίποτα τους ξανθούς αχαιούς, που είχαν διαβάσει στον Όμηρο. Πολλές φορές δε, με το που κατέβαιναν οι φιλέλληνες στο λιμάνι, τους λήστευαν οι ίδιοι οι ρωμιοί. (Διαβάστε στην «Ελεύθερη Έρευνα»: Η ανώμαλη προσγείωση των φιλελλήνων). Στη θέση των οθωμανών κυριαρχούσαν πλέον οι κοτζαμπάσηδες., αλλά και η πολιτική ακαταστασία, οι εμφύλιοι πόλεμοι μεταξύ των διαφόρων φατριών, οι φτώχεια και η δυστυχία.\nΗ Ελλάδα εκείνη την εποχή αποτελούταν μόνο από την Πελοπόννησο, την Αττική, τη Βοιωτία, την Εύβοια και τις Κυκλάδες. Τα Ιόνια νησιά, και ιδίως η Κέρκυρα, βρίσκονταν σε βρετανικά χέρια. Η Μακεδονία, η Θεσσαλία, η Κρήτη, η Σάμος και η Ρόδος παρέμεναν μέρος της οθωμανικής αυτοκρατορίας. Ήταν ένα κράτος με 600.000 κατοίκους, του οποίου η επικράτεια δεν ήταν ούτε η μισή της σημερινής.\nΤο 1827, η Αγγλία, η Γαλλία και η Ρωσία ανακηρύχτηκαν προστάτιδες δυνάμεις. Όχι λόγω ρομαντισμού όπως οι φιλέλληνες, αλλά για να διασφαλίσουν το θαλάσσιο πέρασμα των Δαρδανελίων και να μην επιτρέψουν σε άλλη δύναμη να ενισχυθεί στην Ανατολή.\nΤην ίδια χρονιά εκλέχτηκε πρώτος κυβερνήτης της Ελλάδας ο Ιωάννης Καποδίστριας, που μετέφερε την έδρα της κυβέρνησης από την Αίγινα, στο Ναύπλιο, το οποίο επί ενετοκρατίας θεωρούταν η πιο όμορφη πόλη του Λεβάντε και ήταν το πιο σημαντικό οχυρό στο Αιγαίο. Απόδειξη, το λιοντάρι του Αγίου Μάρκου στα κανόνια και τα δημόσια κτίρια. Ακόμα και επί οθωμανικής περιόδου το Ναύπλιο είχε παραμείνει σημαντικό λιμάνι. Εκεί συνεδρίαζε αργότερα η Εθνοσυνέλευση.\nΗ απόφαση για τον Όθωνα\nΤο 1831 δολοφονήθηκε ο Καποδίστριας από τους αδελφούς Μαυρομιχάλη στην εκκλησία του Αγίου Σπυρίδωνα στο Ναύπλιο. Η Ελλάδα βυθίστηκε στην αναρχία.\nΟι προστάτιδες δυνάμεις αποφάσισαν να στείλουν ευρωπαίο πρίγκιπα ως απόλυτο μονάρχη. Μετά την άρνηση του πρίγκιπα του Σαξ-Κοβούργου, Λεοπόλδου, κατοπινού βασιλιά του Βελγίου, και δεδομένου ότι κανένας από τους ευρωπαίους πρίγκιπες δεν δέχθηκε το θρόνο, οι τρεις δυνάμεις διόρισαν τον 17ετή τότε βαυαρό πρίγκιπα Όθωνα «κυρίαρχο της Ελλάδας» (Soyverain de la Grèce).\nΟ Λουδοβίκος δέχθηκε εκ μέρους του ανήλικου γιου του και η ελληνική του φαντασίωση έγινε πραγματικότητα. Ένας βαυαρός πρίγκιπας θα γινόταν βασιλιάς της Ελλάδας. Ο Λουδοβίκος υπήρξε ο πρώτος και σχεδόν ο μόνος από τους μονάρχες της Ευρώπης, που εκφραζόταν δημόσια υπέρ των ρωμιών και παρά τις διαμαρτυρίες του Μέτερνιχ, είχε βοηθήσει υλικά τις ανάγκες των επιχειρήσεων του ’21.\nΤον Οκτώβριο του 1832 τρεις απεσταλμένοι της Ελλάδας στάλθηκαν στο Μόναχο για να τιμήσουν και να προσκαλέσουν το νεαρό βασιλιά εκ μέρους του λαού. Εξαιτίας τους μετατέθηκε η μεγάλη βαυαρική γιορτή του Οκτόμπερφεστ και δεν γνωρίζουμε ποιο ήταν το μεγαλύτερο αξιοθέατο. Το Οκτόμπερφεστ για τους ρωμιούς ή οι ρωμιοί για το Οκτόμπερφεστ;\nΤην ημέρα του Αγίου Νικολάου, ο Όθωνας έφυγε από το παλάτι συνοδευόμενος από επιτροπή Αντιβασιλείας από διακεκριμένους βαυαρούς της εκλογής του Λουδοβίκου, οι οποίοι θα ανελάμβαναν την εξουσία εν ονόματι του νέου βασιλιά και μέχρι την ενηλικίωσή του. 3.500 περίπου βαυαροί στρατιώτες απ’ όλα τα όπλα επιβιβάστηκαν σε πλοία ως στράτευμα προστασίας με προορισμό την Ελλάδα. Στο Πρίντεζι περίμενε τον Όθωνα η αγγλική φρεγάτα «Μαδαγασκάρη». Ενώθηκε με τα στρατεύματά του στην Κέρκυρα κι από εκεί ξεκίνησε με ένα στόλο 43 πλοίων ένα αρκετά τρικυμιώδες ταξίδι σχεδόν δύο εβδομάδων.\nΕπί μέρες πέρναγε δίπλα από βραχώδεις ακτές. Αυτή ήταν η μελλοντική του χώρα. Καθόλου ρομαντική, παρά μόνο σκληρή, άγονη και φτωχή. Η κατάσταση δεν ήταν καθόλου ρόδινη, όπως ίσως την περίμενε. Όταν πλησίαζαν στα παράλια του Μοριά, ξέσπασαν αιματηρές ταραχές μεταξύ των κομμάτων στο Άργος και στο Ναύπλιο. Η κατάσταση ήταν πολύ ταραγμένη.\nΟ Όθωνας, ο οποίος με τη συνθήκη της 7ης Μαΐου 1832 είχε εκλεγεί βασιλιάς της Ελλάδας, έγινε ο φορέας δυτικών μεθόδων στη διαμόρφωση των πολιτειακών και διοικητικών θεσμών του νέου κράτους.\nΕπάνω: Ο Όθωνας καθώς αναχωρεί από την Αυλή της Βαυαρίας και αποχαιρετά τους δικούς του για να έρθει στην Ελλάδα.\nΗ αγγλική φρεγάτα «Μαδαγασκάρη», που έφερε τον Όθωνα στην Ελλάδα, αγκυροβόλησε στο λιμάνι του Ναυπλίου στις 30 Ιανουαρίου 1833. Ο Όθωνας όμως αποβιβάστηκε στις 6 Φεβρουαρίου, γιατί υπήρχε κίνδυνος επίθεσης ντόπιων οπλαρχηγών, ιδιαίτερα δε του Θ. Κολοκοτρώνη.\nΦόβος για επίθεση από τον Κολοκοτρώνη\nΕπιτέλους, στις 30 Ιανουαρίου 1833 έφτασαν στο λιμάνι του Ναυπλίου και τότε ξεκίνησε μια περιπέτεια, που διήρκεσε τριάντα χρόνια.\nΟ Όθωνας δεν βιάστηκε βέβαια να αποβιβαστεί. Έπρεπε να γίνουν ορισμένες προετοιμασίες και να σκηνοθετηθεί η μεγαλοπρεπής υποδοχή του. Διάφοροι ξένοι κινήθηκαν στα γύρω χωριά για να μαζέψουν τους χωρικούς.\nΕπιπλέον, και το κυριότερο, έπρεπε να εξακριβώσουν τις κινήσεις του Κολοκοτρώνη, τον οποίο γνώριζαν σαν αιμοβόρο κλέφτη. Σύμφωνα με πληροφορίες τους, ερχόταν με τους οπλοφόρους του για να εμποδίσει την απόβαση του Όθωνα. Οι αντιβασιλείς, όταν άκουσαν τα όσα διαδίδονταν για τον Κολοκοτρώνη, τρομοκρατήθηκαν και για μια στιγμή σκέφτηκαν να γυρίσουν πίσω.\nΟι βαυαροί δεν είχαν αντιληφθεί πού είχαν έρθει.\nΟι αντιβασιλείς έβγαλαν πρώτα στο Ναύπλιο τους βαυαρούς στρατιώτες, για να αντικαταστήσουν το γαλλικό στρατό που έφυγε, μα κυρίως για να καταλάβουν επίκαιρες θέσεις στο χώρο. Μόνον αφού έκαναν αναγνώριση της γύρω περιοχής για να βεβαιωθούν ότι δεν υπήρχαν οπλοφόροι και ληστές, αποφασίστηκε, μετά από μέρες, να αποβιβαστεί τελικά κι ο Όθωνας.\nΆσχετες οι προσδοκίες των ρωμιών\nΟι ρωμιοί, μαθημένοι στην αναρχία και το πλιάτσικο, καλοδέχτηκαν το νέο βασιλιά ο καθένας για το προσωπικό του συμφέρον όμως. Οι προσδοκίες τους δεν είχαν καμία σχέση με αυτά που είχαν στο μυαλό τους οι βαυαροί, οι οποίοι σχεδίαζαν να οργανώσουν από το μηδέν ένα σύγχρονο ευνομούμενο κράτος.\nΟ απεσταλμένος της Πρωσίας έγραφε γεμάτος ανησυχία: «Ο λαός δεν αντιλαμβάνεται ότι ο βασιλιάς δεν έχει τα μέσα ούτε την ανθρώπινη δύναμη να ικανοποιήσει όλα τα αιτήματα και να κατευνάσει τα πάθη. Η ισχυρή φαντασία των ελλήνων τους παρασέρνει να πλάθουν όνειρα, τα οποία είναι αδύνατο να πραγματοποιηθούν. Και εκεί υπάρχει η ανησυχία, πως η απογοήτευση, που μοιραία θα ακολουθήσει, θα επιφέρει επώδυνες και άδικες κατηγορίες».\nΕίναι εντυπωσιακός ο τρόπος, με τον οποίο οι γερμανοί αναλαμβάνουν να δημιουργήσουν ένα οργανωμένο κράτος. Το ερώτημα είναι αν με το φλεγματικό αίσθημα τάξης και την καθυστερημένη επιβολή πειθαρχίας, θα κατορθώσουν να επιβάλουν το σύστημά τους σε μια Ελλάδα, που ως τώρα τρέφεται μόνο με το πνεύμα της επανάστασης.\nΡίκορντ, ρώσος ναύαρχος σε επιστολή του προς την Αγία Πετρούπολη.\nΟι βαυαροί πιάνουν δουλειά\nΗ Αντιβασιλεία, η οποία αποτελούταν από τρεις κατ΄αρχή άνδρες, τον κόμητα Άρμανσπεργκ ως πρόεδρο και τους νομομαθείς Μάουερ και Άμπελ, στους οποίους προστέθηκαν και οι Χάιντεκ και Γκένερ, ανέλαβε με ζήλο την οργάνωση του νέου κράτους, που δεν είχε πόρους εξ αιτίας της μακροχρόνιας επανάστασης και των εμφυλίων πολέμων, ήταν δε από κοινωνικής άποψης, όπως είδαμε, σε πρωτόγονη κατάσταση.\nΤα μέλη της τέθηκαν στο έργο της συγκρότησης με παραδειγματική φιλοπονία, αλλά με παντελή άγνοια της νεορωμέικης πραγματικότητας. Ο μόνος που γνώριζε τα ντόπια πράγματα και καταστάσεις ήταν ο Χάιντεκ, ο οποίος ήταν υποστράτηγος, που από το 1826 είχε λάβει μέρος στα γεγονότα στο πλευρό των ρωμιών.\nΚλέφτες: Όπως το ΄21\nΟι βαυαροί είχαν μύρια προβλήματα να επιλύσουν, που εκδηλώθηκαν αμέσως, όπως αυτό της αποκατάστασης των «αγωνιστών» του ’21. Ορισμένοι από αυτούς, άρχισαν να αλληλογραφούν με τον τουρκαλβανό του Δομοκού Τεφίλ-Μπούζη, παρακαλώντας τον να τους δεχθεί και να τους δώσει όπλα να χτυπήσουν τον «βαβαρέζο». (Ν. Δραγούμη: «Ιστορικαί αναμνήσεις», Β΄ 17).\nΤα βαυαρικά στρατεύματα βρίσκονταν συχνά αντιμέτωπα με τις μεμονωμένες επιθέσεις αυτών των ληστρικών ομάδων, με αποτέλεσμα να τους πολεμούν προκαλώντας έτσι την αντιπάθειά τους.\nΈχει καταγραφεί μία ιστορία, που αφορά στο βαυαρικό στρατιωτικό οικισμό στο Ηράκλειο της Αττικής. Το προάστιο αυτό της Αθήνας υπήρξε τόπος διαμονής πολλών βαυαρών που ζούσαν στην Ελλάδα εκείνη την περίοδο. Είχαν αναπτύξει την κοινότητά τους γύρω από την καθολική εκκλησία του Αγίου Λουκά του Ευαγγελιστή.\nΠήγε εκεί μία νύχτα ο ληστής Νταβέλης και βρήκε κάποια κυρία Άννι Ταχλάουερ, η οποία ήταν μαία. Την πρόσταξε να τον ακολουθήσει λέγοντας: «Είμαι ο γνωστός λήσταρχος Νταβέλης και θέλω να βοηθήσεις τη γυναίκα μου στη γέννα». Η γυναίκα αναγκάστηκε να τον ακολουθήσει και φυσικά να τον βοηθήσει. Ο ληστής της είπε: «Λυπάμαι, δεν έχω χρήματα για τις υπηρεσίες σου, αλλά θα έρθω στο Ηράκλειο για να μου πείς ποιοι έχουν χρήματα, ώστε, αφού τα κλέψω, να σου δώσω ένα μερίδιο».\nΗ γυναίκα το διέδωσε. Όταν αργότερα ο Νταβέλης πήγε στο Ηράκλειο για να κάνει αυτό που είχε πει, η γυναίκα είχε ήδη προειδοποιήσει τους κατοίκους. Αυτοί πήραν τα όπλα, πήγαν στο νεκροταφείο κι άνοιξαν πυρ. Ο ληστής τρόμαξε και ρώτησε τη γυναίκα τι συμβαίνει. Εκείνη του είπε με σπαστά ρωμέικα: «Έρχεται το στρατιώτη» και ο ληστής έφυγε, δεν τον έπιασαν.\nΗ οργάνωση τακτικού στρατού απασχόλησε άμεσα την Αντιβασιλεία. Ένα από τα πρώτα της διατάγματα αφορούσε στη διάλυση των λειψάνων του εγχώριου «τακτικού» και στη νέα διοργάνωσή του, η οποία περιλάμβανε τα όπλα του Πεζικού, Ιππικού, Πυροβολικού και Μηχανικού.\nΕπάνω: Σώμα ρωμιών γεφυροποιών του Μηχανικού. (Αθήνα, Εθνικό Ιστορικό Μουσείο).\nΠολλοί από τους αξιωματικούς του Σώματος της Χωροφυλακής είχαν επιλεγεί από τους «αγωνιστές» του ΄21. Οι στολές και ο οπλισμός τους ακολούθησαν δυτικά πρότυπα, ενώ οι αμοιβές του σώματος ήταν ανώτερες από του Στρατού.\nΕπάνω: Χωροφυλακή και Ναυτικό στη Χαλκίδα. (Αθήνα, Εθνικό Ιστορικό Μουσείο).\nΣοβαρό το έργο της Αντιβασιλείας\nΗ Αντιβασιλεία κατάρτισε νομοθεσία θεωρητικά αρτιότατη, οργάνωσε διοίκηση του τόπου κατά νομούς, σύστημα εκπαίδευσης κ.λπ. κατάλληλα για μια κοινωνία προηγμένη και πειθαρχική. Τα επιτεύγματα της βασιλείας του Όθωνα ήταν μεγάλα και πολύπλευρα.\nΈγινε σαφής συσχετισμός του νεορωμέικου ιδιωτικού Δίκαιου με τη ρωμαϊκή-βυζαντινή παράδοση. Αυτό ήταν έργο κυρίως του Μάουερ, που δυστυχώς έμεινε στην Ελλάδα μόνο δύο χρόνια.\nΠολλά από τα νομοθετήματα της Αντιβασιλείας συντέλεσαν στην πρόοδο της χώρας. Μερικοί μάλιστα από τους νόμους που συνέταξε ο Μάουερ σημείωσαν εποχή.\nΟργανώθηκε ή μάλλον καθορίστηκαν οι προϋποθέσεις για την οργάνωση της κρατικής διοίκησης σε όλους τους τομείς.\nΟργανώθηκε ο στρατός με τις τότε σύγχρονες στρατιωτικές αρχές. Οι άναρχες ομάδες βέβαια, δεν μπορούσαν ούτε σκόπευαν να ενσωματωθούν σε έναν τακτικό στρατό.\nΙδρύθηκαν δημοτικά σχολεία σε όλους τους δήμους με υποχρεωτική φοίτηση για παιδιά άνω των 6 ετών (4ετής φοίτηση). Ιδρύθηκαν σχολεία σε όλες τις επαρχίες (3ετής φοίτηση). Σε αυτά γίνονταν δεκτοί, μετά από εξετάσεις, οι απόφοιτοι της Δ΄ τάξης του Δημοτικού. Ιδρύθηκαν γυμνάσια στην έδρα κάθε νομού (4ετής φοίτηση).\nΙδρύθηκε το πρώτο πανεπιστήμιο στην Αθήνα, καθώς και το Πολυτεχνείο και γενικά προωθήθηκε η παιδεία. Tο ελληνικό εκπαιδευτικό σύστημα οργανώθηκε πάνω στα πρότυπα του αντίστοιχου βαυαρικού.\nΤα λαμόγια της Ρωμιοσύνης, οι λεγόμενοι αγωνιστές του ΄21, δεν κατείχοντο από μεγάλες ανιδιοτελείς ιδέες, αλλά πρώτιστη μέριμνά τους ήταν η ικανοποίηση των προσωπικών συμφερόντων τους και μόνον.\nΟ Μακρυγιάννης, που πρωτοστάτησε στα γεγονότα της 3ης Σεπτεμβρίου και κατηγορήθηκε ότι βρισκόταν στο επίκεντρο συνωμοσιών σε βάρος του βασιλιά, χάρισε στον Όθωνα ένα ζευγάρι τσαρούχια, για να ολοκληρώσει την παραδοσιακή ελληνική φορεσιά του.\nΕπίσης, με την άφιξη του Όθωνα στην Ελλάδα, επιθυμώντας να εκφράσει την νομιμοφροσύνη του στον νέο ηγεμόνα, είχε βαπτίσει το τέταρτο παιδί του Όθωνα με νονό το νεαρό βασιλιά.\nΟ Μπιθεκούρας (Θ. Κολοκοτρώνης) ήταν μέσα σε όλες τις μηχανορραφίες. Όταν ήρθε ο Όθωνας στην Ελλάδα, δεν κατέβαινε από το καράβι, γιατί φοβόταν επίθεση από τον Κολοκοτρώνη. Αργότερα, ο Κολοκοτρώνης συνωμότησε εναντίον της βασιλείας, φυλακίστηκε και δικάστηκε.\nΟ Όθωνας του έδωσε χάρη και βόλεψε κι αυτόν και τα παιδιά του. Ο γιος του Γενναίος έγινε υπασπιστής του κι ο άλλος του γιος Κολίνος, παντρεύτηκε την πλουσιοκόρη του φαναριώτη Καρατζά, που άλλοτε ήταν ηγεμόνας της Βλαχίας. Από τότε ο Μπιθεκούρας έγινε μέλος της νέας «αριστοκρατίας». Πέθανε στις 4 Φεβρουαρίου 1843 το πρωί από εγκεφαλικό επεισόδιο έχοντας επιστρέψει από γλέντι στα βασιλικά ανάκτορα, όπου τα τελευταία χρόνια ήταν υπασπιστής του Όθωνα.\nΈνα μέτρο, για το οποίο κατακρίθηκε η Αντιβασιλεία και κυρίως ο εισηγητής του Μάουερ, ήταν η διάλυση των μοναστηριών. Υπήρχαν τότε 500 μοναστήρια στο Μοριά, Στερεά και νησιά. Σε όλα αυτά ζούσαν καλόγεροι. Υπήρχαν και 40 μοναστήρια που «εμόναζαν εις αυτά καλογραίαι». Σύμφωνα με τις στατιστικές πληροφορίες που συγκέντρωσε ο Μάουερ, ο αριθμός των καλόγερων έφτανε τις 8.000. Τα μοναστήρια εκείνο τον καιρό είχαν απέραντες εκτάσεις (αμπέλια, χωράφια, δάση, μετόχια κ.λπ.). Τα εισοδήματά τους ήταν πολύ μεγάλα.\nΕνώ υπήρχαν χιλιάδες άστεγοι και ακτήμονες, 8.000 καλόγεροι κατείχαν γη, που θα μπορούσε να τρέφει 200.000.\nΑπό παλιότερα είχε παρθεί απόφαση να καταργηθούν τα μοναστήρια. Στις 2 Αυγούστου 1829, ο Καποδίστριας είχε δημοσιεύσει το ψήφισμα «περί αγαθής διαθέσεως των εισοδημάτων των Μονών υπέρ των εκκλησιών και σχολείων», όμως οι καλόγεροι δεν συγκινήθηκαν και δεν έδωσαν ούτε μια πεντάρα.\nΕκ των 500 περίπου μοναστηρίων, άτινα υπήρχον την εποχήν εκείνη μετά των 8.000 μοναχών, ελάχιστα επλήρουν σκοπούς αγιότητος και τα πλείστα εξ αυτών, εις αθλίαν κατάστασιν περιελθόντα, πολύ απείχον της εκπληρώσεως του σκοπού των.\nΠιπινέλη: «Η μοναρχία εν Ελλάδι», 84.\nH Aντιβασιλεία από τα 500 μοναστήρια, διάλυσε τα 412 και τα εισοδήματά τους τα διάθεσε για το σκοπό που θέσπιζε το ψήφισμα της 2ας Αυγούστου 1829.\nΣτις 25 Φλεβάρη 1834 διέλυσε και τα μοναστήρια των γυναικών και άφησε μόνο τρία, που ήταν κάπως καλύτερα οργανωμένα και είχαν κάποιο προορισμό. Θέσπισε ακόμα και κανονισμό των μονών αυτών, για να λειτουργούν καλύτερα και να εκτελούν έργα κοινωνικής πρόνοιας: Κάθε μοναστήρι έπρεπε να έχει τουλάχιστον 40 καλόγριες ηλικίας από 40 χρονών και πάνω. Οι κάτω των 40 έπρεπε να φύγουν και να πάνε στα χωριά και στα σπίτια τους. Τα κύρια έργα των καλογριών ήταν να περιποιούνται τους αρρώστους και παράφρονες που έστελνε η κυβέρνηση και να διδάσκουν και να αναθρέφουν τα ορφανά και φτωχά κορίτσια, που θα στέλνονταν από τον μονάρχη και την κυβέρνηση στο μοναστήρι. Για τη διαχείριση των εσόδων του μοναστηριού διοριζόνταν από την Ιερά Σύνοδο ένας οικονόμος εξηντάρης και πάνω. Τα γυναικεία μοναστήρια διαλύθηκαν και καταργήθηκαν ύστερα από εισήγηση της Ιεράς Συνόδου, γιατί ήταν και κέντρα σεξουαλικών οργίων.\nΗ διάλυση των μοναστηριών προκάλεσε μεγάλο σάλο. Οι αντιπολιτευόμενοι, καθώς και οι αντιδραστικοί, άρχισαν να διαδίδουν ένα σωρό ψευτιές. Παρουσίαζαν τους καλόγερους «αθώες περιστερές, αγγέλους και αγωνιστές». Όλα αυτά ήταν ψέματα. Οι καλόγεροι στη μεγάλη τους πλειοψηφία ήταν εκμεταλλευτές, προπαγανδιστές της θρησκοληψίας και συντελεστές της αμάθειας.\nΕν μόνον είναι βέβαιον, ότι η κτηματική περιουσία των μοναστηριών ήτο παραμελημένη, τα εισοδήματα κατεδαπανώντο υπό των μοναχών, η δε καθόλου κατάστασις του μοναχικού βίου ήτο δυσάρεστος.\nΑρχιεπίσκοπος Αθηνών και πάσης Ελλάδος, Χρυσόστομος Παπαδόπουλος, «Ιστορία Εκκλησίας Ελλάδος», 154.\nΗ διάλυση των μοναστηριών ήταν έργο πολιτισμού από τη μια μεριά και έργο κοινωνικής πρόνοιας από την άλλη, γιατί τα μοναστηριακά κτήματα μοιράστηκαν στους ακτήμονες ή δόθηκαν στις κοινότητες. Από τον πρώτο χρόνο της μεταρρύθμισης το Δημόσιο είχε προσόδους 400.000 δραχμές, ποσό που διατέθηκε για τις ανάγκες της εκπαίδευσης.\nΗ προσπάθεια της Αντιβασιλείας να ενοποιήσει τη διοίκηση, καθώς και η δίκη του Κολοκοτρώνη, προκάλεσαν ταραχές στη Μάνη. Το ζήτημα του αφοπλισμού των 800 περίπου πύργων, που οι μανιάτες διατηρούσαν ως εγγύηση ανεξαρτησίας από την κεντρική εξουσία, ήταν μια από τις αφορμές των εξεγέρσεων.\nΕπάνω: Πύργοι στη Βάθεια της Μάνης.\nΗ εξέγερση στη Μεσσηνία, που εκδηλώθηκε τον Αύγουστο του 1834, στρεφόταν εναντίον της Αντιβασιλείας. Υποκινήθηκε από τους Ναπαίους (ρωσόφιλους) οπλαρχηγούς με συνεργασία του «Αγγλικού» κόμματος.\nΕπάνω: Περίπολος τακτικού στρατού βάλλει εναντίον επαναστατών της Μεσσηνίας.\nΑυτοκέφαλο της Εκκλησίας\nΣτις 28 Ιουλίου 1833 δημοσιεύτηκε η «Διακήρυξις περί ανεξαρτησίας της Ελληνικής Εκκλησίας» κι έτσι θεσπίστηκε νέο εκκλησιαστικό καθεστώς στην Ελλάδα. «Η Ορθόδοξος Ανατολική Αποστολική Εκκλησία της Ελλάδος» κηρυσσόταν «δογματικώς μεν ενιαία μετά των άλλων ορθοδόξων ανατολικών Εκκλησιών», αλλά από διοικητική άποψη ήταν αυτοκέφαλη και ανεξάρτητη.\nΌπως ήταν επόμενο, η ριζοσπαστική λύση του εκκλησιαστικού ζητήματος προκάλεσε μεγάλο σάλο και στην Ελλάδα και στο Πατριαρχείο της Κωνσταντινούπολης. Η ανακήρυξη της Εκκλησίας της Ελλάδας αυτόνομης και αυτοκέφαλης χαρακτηρίστηκε σαν πράξη «επαναστατική».\nΟι τρανοί κληρικοί του Πατριαρχείου δεν ήθελαν να παραδεχτούν νόμιμη την αυτονομία της Εκκλησίας της Ελλάδας, γιατί ήταν η απαρχή της ανεξαρτησίας και άλλων εκκλησιών της Βαλκανικής. Γι΄ αυτό οι αντιδραστικοί στην Ελλάδα και τα όργανα του Πατριαρχείου, με συκοφαντικά και δημοκοπικά επιχειρήματά άρχισαν την επίθεσή τους από τις στήλες των φιλικών τους εφημερίδων, καθώς και με φυλλάδια και λίβελλους. Αρχηγός τους ήταν ο Κωνσταντίνος Οικονόμος ο εξ Οικονόμων, θεολόγος με μεγάλη μόρφωση, μαχητικός και ρωσόφιλος.\nΜερικοί μάλιστα δεσπότες, όπως ο Ρεθύμνης, άρχισαν περιοδείες για να ξεσηκώσουν το λαό σε ανταρσία. Γι’ αυτό η κυβέρνηση τους απέλασε. Τότε πήγαν στην Κωνσταντινούπολη και παρακινούσαν τον Πατριάρχη να πάρει δραστικά μέτρα κατά της Εκκλησίας της Ελλάδας.\nΜεταφορά της πρωτεύουσας στην Αθήνα\nΤο 1833 η Αθήνα δεν ήταν συγκροτημένη πόλη, αλλά ένας σωρός ερειπίων, όπου έστεκαν μόλις 170 σπίτια. Υπό σκέψη ήταν η παραμονή της πρωτεύουσας στο Ναύπλιο ή η μεταφορά της στην Κόρινθο, που βρίσκεται σε πιο στρατηγικό σημείο, λόγω του Ισθμού ή ακόμα και η διαμονή του βασιλικού ζεύγους στον Πειραιά.\nΟ λόγος του αυστριακού απεσταλμένου Πρόκες στον Όθωνα αντικατοπτρίζει την κατάσταση: «Βλέπω τη μεγαλειότητα σας να μένει μέσα σε ερείπια γεμάτα αλλοτινή μεγαλοπρέπεια και σύγχρονη φτώχεια. Αυτή είναι η εικόνα της σημερινής Ελλάδας. Αλλά η μεγαλειότητά σας καλείται να εκμεταλλευτεί τις δυνατότητες των ελλήνων, ώστε να φτιάξει κάτι καινούργιο, που θα αφήσει πίσω του τα βαρβαρικά ίχνη του παρελθόντος».\nΗ εξέγερση της Ακαρνανίας το Φεβρουάριο 1836 ήταν κοινό εγχείρημα των Ναπαίων και οπαδών του «Γαλλικού» κόμματος οπλαρχηγών. Τα αιτήματα των επαναστατών ποίκιλλαν, από τη σύγκληση εθνικής εθνοσυνέλευσης ως τη σωτηρία της Ορθοδοξίας.\nΤον Απρίλιο του 1838 ξέσπασαν ταραχές στην Ύδρα έπειτα από την απόφαση της κυβέρνησης να εφαρμόσει νόμο, περί απογραφής και στρατολογίας, στον οποίο εναντιώνονταν οι κάτοικοι του νησιού.\nΑποκατάσταση της Ακρόπολης\nΓια την απόφαση της μεταφοράς της πρωτεύουσας στην Αθήνα υπήρχε ένας και μοναδικός λόγος. Τα μεγαλοπρεπή μνημεία του παρελθόντος, η Ακρόπολη. Αυτό δείχνει ότι η βαυαρική διακυβέρνηση της Ελλάδας ελάχιστη σχέση είχε με το πολιτικό και οικονομικό γίγνεσθαι της χώρας και πόσο επηρεαζόταν από ρομαντικά ιδεώδη.\nΗ Ακρόπολη δεν είχε τη σημερινή της εμφάνιση. Η εξέλιξή της είναι γνωστή από παλιά σχέδια και περιγραφές. Ο Παρθενώνας είχε μετατραπεί σε εκκλησία. Εκεί διέμεναν οι δούκες των Αθηνών. Στα Προπύλαια είχε κτισθεί ως Προμαχώνας ο λεγόμενος Φράγκικος Πύργος. Την οθωμανική εποχή έμεναν στην Ακρόπολη η φρουρά, μαζί με άλογα, γυναίκες και παιδιά. Τότε η εκκλησία του Παρθενώνα μετατράπηκε σε τέμενος, ενώ στο Ερέχθειο μεταφέρθηκε το χαρέμι του Πασά. Στα μάρμαρα των Προπυλαίων οι σκοποί χάρασσαν παιχνίδια για να περάσουν την ώρα τους.\nΠαλιά χαρακτικά δείχνουν ότι στην ερημική Ακρόπολη έκαναν ιππικές ασκήσεις οι οθωμανοί. Στην Πύλη του Αδριανού βοσκούσαν πρόβατα. Τα Προπύλαια είχαν μετατραπεί σε τείχος με πολεμίστρες. Και μέσα στα τείχη μία ολόκληρη τουρκική πόλη. (Διαβάστε στην «Ελεύθερη Έρευνα»: Οθωμανική Αθήνα, Με τα σκεπάρνια της Ρωμιοσύνης και Από τις εκκλησίες της Πλάκας να αρχίσει η επιστροφή των μαρμάρων).\nΤο 1834 έρχεται στην Αθήνα ο Κλέντσε. Κι ενώ το βαυαρικό Υπουργείο Πολέμου σχεδιάζει τη μετατροπή του Παρθενώνα σε κύριο οχυρό της Αττικής, αυτός πείθει τον βασιλιά και την Aντιβασιλεία να αποστρατικοποιήσουν την Ακρόπολη. Γκρεμίζεται το τείχος στα Προπύλαια και το τουρκικό προπύργιο δίπλα στον Φράγκικο Πύργο. Αποκαλύπτονται τα θεμέλια του ναού της Απτέρου Νίκης, που περιγράφεται σε πολλές αρχαίες πηγές. Κομμάτι-κομμάτι ξεχωρίζονται οι πέτρες του ναού από τον υπόλοιπο σωρό ερειπίων. Σήμερα, στέκει με την αλλοτινή του κομψότητα στην είσοδο των Προπυλαίων.\nΤην εικόνα της Ακρόπολης, όταν την παρέδωσαν οι τούρκοι στους βαυαρούς στις 29 Απριλίου 1833, περιγράφει ο πρώτος διοικητής της, λοχαγός Κρίστιαν φον Νέτσερ: «Περιηγήθηκα την Ακρόπολη και περιεργάστηκα τους σωρούς με τις μαρμάρινες πέτρες. Μέσα σε αυτό το χάος από κιονόκρανα, κίονες και μαρμάρινες πέτρες, βρίσκονται θραύσματα από βόλια, ανθρώπινα κρανία και λείψανα, κυρίως κοντά στις Καρυάτιδες του Ερεχθείου. Κατόπιν εντολής μου, της πρώτης μου ως διοικητής, συγκεντρώθηκαν τα κρανία και τα λείψανα και τοποθετήθηκαν σε ένα υπόγειο νότια του Παρθενώνα».\nΣήμερα, έχουν αναστηλωθεί τα Προπύλαια, ο ναός της Απτέρου Νίκης, το Ερέχθειο και ο Παρθενώνας. Η Ακρόπολη, το αποκορύφωμα της αρχαιοελληνικής αρχιτεκτονικής, αποτυπώνει τη βασιλεία του Όθωνα στην Ελλάδα κι αποτελεί έκτοτε μοναδικό αξιοθέατο για τους τουρίστες και βασικό κρίκο της αλυσίδας του εθνικού φαντασιακού των ρωμιών. (Βλ. Το έθνος και τα ερείπιά του. Αρχαιότητα, αρχαιολογία και εθνικό φαντασιακό στην Ελλάδα).\nΗ απόφαση για την αποκατάσταση της Ακρόπολης έβαλε τέλος στο σχέδιο του Σίνκελ να την μετατρέψει σε ανάκτορο. Τα σχέδια αντικατόπτριζαν τον ρομαντισμό του εγχειρήματος και μάγεψαν το νεαρό βασιλιά, αλλά τελικά δεν υλοποιήθηκαν λόγω των τεράστιων εξόδων, αλλά και της αντίρρησης του Λουδοβίκου: «Μη χτίσεις το παλάτι σου στην Ακρόπολη. Ας μην χτιστεί τίποτα νέο εκεί. Ας μην αναμιχθεί η αρχαία μεγαλοπρέπεια με νέα κτίρια. Το παλάτι πρέπει να χτιστεί σε σημείο απρόσβλητο από τα βόλια από τη θάλασσα».\nΠεριμένοντας να χτιστούν με δαπάνες του Λουδοβίκου τα Ανάκτορα (σημερινή Βουλή), ο βασιλιάς Οθωνας και η Αμαλία εγκαταστάθηκαν σε ένα νεοκλασικό στην πλατεία Κλαυθμώνος, ένα από τα πρώτα σπίτια της πόλης, αυτό που σήμερα στεγάζει το Μουσείο της Πόλεως των Αθηνών.\nΗ οδός Σταδίου τότε δεν υπήρχε. Αποτελούσε την κοίτη του χείμαρρου Βοϊδοπνίχτη, που ονόμαζαν «Χεζοπόταμο», λόγω της σχετικής… χρήσης.\nΗ οδός Σταδίου, που στρώθηκε στα μέσα του 19ου αιώνα, ήταν προγραμματισμένη να τερματιστεί στο Παναθηναϊκό Στάδιο, εξ ου και το όνομά της. Όμως, τα γνωστά μικροπολιτικά συμφέροντα των τοπικών κοτζαμπάσηδων ιδιοκτητών το απέτρεψαν και κόντυναν τον δρόμο σταματώντας τον στην πλατεία Συντάγματος.\nΣτην Ελλάδα του 19ου αιώνα εξακολουθούσε να ανθεί η ληστοκρατία, όπως και πριν το ΄21. Οι λήσταρχοι, πολλές φορές, κινούνταν με την ανοχή των πολιτικών, που τους χρησιμοποιούσαν ως προσωπικό στρατό για να χειραγωγούν και να ελέγχουν τους ψηφοφόρους τους.\nΜια από τις πιο γνωστές συμμορίες ήταν αυτή των Αρβανιτάκηδων, η οποία απήγαγε και σκότωσε τέσσερις ευρωπαίους αριστοκράτες (σφαγή στο Δήλεσι).\nΟ ευρωπαϊκός Τύπος έγραψε για «χώρα ημιβαρβάρων», «φωλεά ληστών και πειρατών» και χαρακτήρισε την Ελλάδα «εντροπή για τον πολιτισμό».\nΠολλοί ξένοι, όταν άρχισαν να συνειδητοποιούν με ποιους είχαν να κάνουν, στιγμάτισαν τους ρωμιούς για τις βαρβαρότητες, ενώ αρκετοί φιλέλληνες είχαν ήδη αλλάξει γνώμη, όπως ο Πούσκιν, ο Γκαίτε και άλλοι στοχαστές.\nΠολεοδομικό σχέδιο της Αθήνας\nΣτην αρχή ο Όθωνας μένει στο οίκημα της επάνω αριστερά φωτογραφίας, που διατηρείται ακόμα. Το 1842 μετακομίζει στην έπαυλη που σχεδίασε ο Γκέρτνερ. Για να την χρηματοδοτήσει ζητάει από τον πατέρα του δάνειο 1,6 εκατομμυρίων φιορινιών. Ο Λουδοβίκος χρηματοδοτεί το γιο του και την Ελλάδα με μεγάλα ποσά.\nΔύο αρχιτέκτονες, οι φίλοι Σάουμπερτ και Κλεάνθης, εκπονούν το πολεοδομικό σχέδιο της Αθήνας, το οποίο διέθετε όλα αυτά, που αργότερα στερήθηκε η Αθήνα, δηλαδή οδούς μεγάλου πλάτους, κήπους, πλατείες και χώρους για τα δημόσια κτίρια. Τα κτίρια απαγορευόταν να υπερβαίνουν τους δύο ορόφους, ώστε η Ακρόπολη να είναι ορατή από παντού. Το σχέδιο αυτό όμως, προσέκρουσε στην αντίδραση των κερδοσκόπων, που ήταν ισχυροί, γιατί ανήκαν στη νέα άρχουσα τάξη. Ξέροντας, ότι η Αθήνα θα γινόταν πρωτεύουσα, αγόρασαν από τους τούρκους που έφυγαν τα σπίτια, τους κήπους και τα μαγαζιά τους και ζητούσαν τώρα υπέρογκα ποσά. Στην περίπτωση δηλαδή που θα εφαρμοζόταν το σχέδιο, θα απαλλοτριώνονταν πολλά από τα τούρκικα σπίτια και μαγαζιά, που τώρα ήταν ιδιοκτησία των διάφορων κερδοσκόπων και καταφερτζήδων. Άρχισαν λοιπόν τις αντιδράσεις δημιουργώντας μεγάλη αναστάτωση.\nΤο σχέδιο αναθεωρήθηκε από έναν άλλο αρχιτέκτονα, τον Κλέντσε, oι αναγκαστικές τροποποιήσεις του οποίου ήταν δυσμενείς για την πολεοδομική εξέλιξη της Αθήνας και υποκινούμενες από πολιτικές σκοπιμότητες. Το σχέδιο αυτό καθορίζει ακόμα την εικόνα της σημερινής Αθήνας, αν και αργότερα τα χαμηλά σπίτια αντικαταστάθηκαν από πολυκατοικίες αλλοιώνοντας έτσι την αρχική εικόνα της πόλης.\nΟύτε και αυτό το σχέδιο βέβαια, εφαρμόστηκε στο σύνολό του, αλλά μεταρρυθμίστηκε σε πολλά σημεία του, γιατί οι ισχυροί οικοπεδούχοι δεν άφησαν να γίνουν φαρδείς δρόμοι, λεωφόροι, πλατείες και κήποι. Όταν μάλιστα άρχισαν να χαράζουν την οδό Ερμού, βγήκαν με τα όπλα και εμπόδισαν τους εργάτες κι έτσι χαράχτηκε ο στενός δρόμος που ξέρουμε σήμερα.\nΗ Καπνικαρέα (κτισμένη με χρήση αρχαίων μαρμάρων από την Ακρόπολη), αν και δεν ταίριαζε στο πολεοδομικό σχέδιο, καθότι κόβει στη μέση την οδό Ερμού, παρέμεινε στη θέση της εξαιτίας άνωθεν παρέμβασης του Λουδοβίκου.\nΗ Αγία Δύναμη (κτισμένη επί κατεδαφισθέντος αρχαίου ιερού του Ηρακλή), βρίσκεται στο κέντρο της Αθήνας, στην οδό Μητροπόλεως, εκεί όπου ήταν παλιά το Υπουργείο Παιδείας.\nΔεν χρειάστηκε πάντοτε βασιλική απόφαση η ευσεβέστατη Ρωμιοσύνη, προκειμένου να διασώσει τις εκκλησίες.\nΚάπως έτσι δημιουργήθηκε στα μέσα του 19ου αιώνα η νεοκλασική Αθήνα, το κέντρο της οποίας θύμιζε σε κάποια σημεία το νεοκλασικό Μόναχο, τη Βιέννη ή την Κοπεγχάγη. Η εκκλησία του Αγίου Διονυσίου, η Ακαδημία και το Πανεπιστήμιο, η Εθνική Βιβλιοθήκη, το Αστεροσκοπείο, το Εθνικό Αρχαιολογικό Μουσείο και το Πολυτεχνείο αντικατοπτρίζουν το ενδιαφέρον του Όθωνα και της κυβέρνησής του για την εικόνα της πρωτεύουσας του νέου κράτους.\nΟ γάμος με την Αμαλία\nΟ πρωθυπουργός Άρμανσπεργκ (είχε γίνει πρωθυπουργός μετά την ενηλικίωση του Όθωνα), απέβλεπε στην αποκατάσταση της μεγάλης του κόρης, προς την οποία είχε δείξει ιδιαίτερη συμπάθεια και ο νεαρός βασιλιάς. Έκανε τα πάντα προκειμένου να πραγματοποιήσει το όνειρο του γάμου της με τον Όθωνα.\nΤο 1836 όμως, ο Όθωνας παντρεύεται στο Μόναχο την πριγκίπισσα Αμαλία του Όλντενμπουργκ. Ο γάμος αυτός έγινε εν αγνοία της κυβέρνησης, προφανώς για να βρεθεί προ τετελεσμένου γεγονότος ο Άρμανσπεργκ, του οποίου οι ελπίδες για την κόρη ματαιούνταν οριστικά. Επιστρέφοντας δε από το Μόναχο ο Όθωνας, συνοδευόταν εκτός από την Αμαλία κι από έναν βαυαρό νομομαθή, τον Ιγνάτιο φον Ρούντχαρτ, ο οποίος αντικατέστησε τον Άρμανσπεργκ.\nΚατόπιν, πνέοντας μένεα εναντίον του Όθωνα ο παλιός πρωθυπουργός τον εκδικήθηκε δημοσιεύοντας ιατρικό πιστοποιητικό, το οποίο βεβαίωνε ότι ο νεαρός βασιλιάς ήταν ανίκανος. Η αχαρακτήριστη αυτή ενέργεια του Άρμανσπεργκ, ενδέχεται να ήταν συκοφαντική, η ιστορία όμως μάλλον τον δικαίωσε, δεδομένου ότι το βασιλικό ζεύγος ποτέ δεν μπόρεσε να αποκτήσει παιδί.\nΕπί πρωθυπουργίας του Ρούντχαρτ, άνδρα άξιου και εργατικού, ιδρύθηκε το Πανεπιστήμιο Αθηνών.\nΜε εντολή της Αμαλίας, ο Σμιτ διαμόρφωσε τον Βασιλικό (σήμερα Εθνικό) Κήπο. Ο Λουδοβίκος επικρότησε την απόφασή της για αναδάσωση της Αττικής: «Με χαρά μου έμαθα πως φύτεψες εκατομμύρια δέντρα. Υπάρχουν και πλατάνια ανάμεσά τους; Η σκιά των δέντρων πρέπει να είναι αναζωογονητική».\nΟι κήποι και τα κτίρια της νεοκλασικής Αθήνας ήταν εφάμιλλα εκείνων άλλων ευρωπαϊκών πόλεων. Ακόμα και σήμερα, ο κήπος αποτελεί σκιερή όαση στην καυτή πόλη.\nΔυσαρέσκεια για τους βαυαρούς\nΠαρά το σοβαρό τους έργο, οι βαυαροί κατηγορήθηκαν από τη Ρωμιοσύνη ─που δεν ήθελε τάξη, φορολογία και νόμους─ ότι ήρθαν στην Ελλάδα με σκοπό να διοικήσουν ετσιθελικά, γι’ αυτό δεν ανέχονταν τους δήθεν φιλελεύθερους ρωμιούς και παράλληλα παραμέρισαν τους πιο πολλούς αγωνιστές στρατιωτικούς και πολιτικούς.\nΌσο περνούσε ο καιρός τόσο φούσκωνε το κύμα της λαϊκής αγανάκτησης. Οι ηγέτες μάλιστα του «Ρώσικου» κόμματος, που είχαν παραγκωνιστεί από την Αντιβασιλεία, εκμεταλλεύτηκαν την αγανάκτηση της κοινής γνώμης κι άρχισαν να αντιπολιτεύονται τους βαυαρούς.\nΕίχαν ήδη σχηματιστεί τρία κόμματα, που αλληλομάχονταν το ένα το άλλο. Τα κόμματα αυτά πολιτογραφήθηκαν στην ιστορία με χαρακτηριστικά παρατσούκλια τους αντιπάλους τους. Οι ρωσόφρονες λέγονταν Ναπαίοι, παρατσούκλι από κάποιο Νάπα, φανατικό οπαδό του Καποδίστρια. Οι αγγλόφρονες Μπαρλαίοι, από κάποιο Μπάρλα, φανατικό αγγλόφιλο και οι γαλλόφρονες Μοσχομαγκίτες από κάποιο Μόσχο και της Μάγκας (=δεκαρχία). Οι οπαδοί του «Γαλλικού» κόμματος λέγονταν και συνταγματικοί, οι δε άλλοι αντισυνταγματικοί. Το κόμμα των συνταγματικών, που τα στελέχη του ήταν ρουμελιώτες, λεγόταν και Κόμμα της Φουστανέλας, ενώ των αντισυνταγματικών λεγόταν Κόμμα της Ρεντιγκότας.\nΤου «Γαλλικού» κόμματος αρχηγός ήταν ο Κωλέτης, του «Αγγλικού» ο Μαυροκορδάτος και του «Ρώσικου» οι Θ. Κολοκοτρώνης και Ανδ. Μεταξάς.\nΕκτός όμως από τα κόμματα, οι πιο φανατικοί εχθροί της Aντιβασιλείας είχαν συστήσει και μια μυστική εταιρεία, που της έδωσαν το όνομα «Φοίνιξ». Όχι μόνο αντιπολιτεύονταν την Αντιβασιλεία, αλλά και οργάνωναν μυστικά επαναστατικό κίνημα. Όργανο του Φοίνικα ήταν η εφημερίδα «Χρόνος» και ψυχή του ο Κολοκοτρώνης. Αγανακτισμένος όχι μόνο γιατί παραμερίστηκε, αλλά και γιατί δεν λογαριαζόταν καθόλου από την Αντιβασιλεία, πηγαινοερχόταν στο Μοριά και προσπαθούσε να οργανώσει κίνημα. Επειδή όμως ήξερε πως ο λαός δεν θα τον ακολουθούσε, άρχισε να στέλνει αναφορές στην Πετρούπολη ζητώντας την ηθική ─ίσως και την υλική─ ενίσχυση του ρώσου υπουργού Νεσλόρντ, για να διώξει την Αντιβασιλεία.\nΟι νησιώτες, συνηθισμένοι να μην πληρώνουν φόρο, άρχισαν στασιαστικά κρούσματα. Στην Τήνο, αρνήθηκαν να πληρώσουν τους φόρους, για αυτό στάλθηκε ένας λόχος βαυαρών «ίνα επιβάλη την τάξιν».\nΣτη Μάνη επίσης, σημειώθηκε στάση. Μόλις η Αντιβασιλεία έμαθε ότι εκεί επικρατούσαν ιδιόρρυθμα έθιμα και μάλιστα ότι αλληλοσκοτώνονταν οι μανιάτες κι ότι υπήρχαν 800 μεγάλα σπίτια (πύργοι), όπου έμεναν οι καπεταναίοι που έκαναν ότι ήθελαν, θέλησε να «καταργήσει και εξαλείψη το έθος της αυτοδικίας (βεντέτας) και να μεταβάλη εις συνήθεις κατοικίας τα 800 ιδιωτικά φρούρια τα καλούμενα "πύργους" άτινα ησφάλιζον απλώς το κράτος της βίας και την δύναμιν του ισχυρότερου, χρησιμεύοντα εις αιματηράς πράξεις αυτοδικίας και εις εμφυλίους μάχας» (Καρολίδη, Β΄ 92).\nΕν τω μεταξύ, οι πράκτορες του Κολοκοτρώνη και του ρώσικου κόμματος διέδιδαν πως οι βαυαροί είχαν σκοπό να γκρεμίσουν τις εκκλησίες, να χαλάσουν τη θρησκεία και να φραγκέψουν τους ρωμιούς. Οι διαδόσεις αυτές έπιασαν.\nΤμήματα του τακτικού στρατού καταδιώκουν επαναστάτες στο Ασλάναγα της Μεσσηνίας.\nΣτην προσπάθειά της να σταματήσει την επέκταση των εξεγέρσεων, η κυβέρνηση αμνήστευσε τους μανιάτες επαναστάτες και πρόσφερε προαγωγές σε ρουμελιώτες οπλαρχηγούς. Τα νέα τμήματα του ελαφρού ελληνικού πεζικού σχηματίστηκαν από μανιάτες και ρουμελιώτες (εικόνα).\nΤο 1843 Όθωνας αναγκάζεται να δεχθεί Σύνταγμα και να παραχωρήσει εκτεταμένες εξουσίες στη Συνέλευση. Το πολίτευμα της Ελλάδας είναι πλέον η συνταγματική μοναρχία και Όθωνας αναγκάζεται να διώξει όλους τους βαυαρούς αξιωματούχους του.\nΣτις πολιτικές διαμάχες των κομμάτων συμμετείχαν και οι οικείοι πρέσβεις των αντιστοίχων Δυνάμεων και φανερά έδιναν οδηγίες ή αναλάμβαναν την προστασία των κομματαρχών, οι οποίοι οδηγούνταν από το τυφλό πάθος και απέβλεπαν στα προσωπικά τους συμφέροντα.\nΤο ζήτημα παροχής πολιτικών ελευθεριών δημιούργησαν τα κόμματα «Αγγλικό» και «Γαλλικό».\nΟ Καλλέργης, με τη συνεργασία του Μακρυγιάννη, προκάλεσε την εξέγερση του 1843, κατά την οποία ο πολιορκημένος στα ανάκτορα Όθωνας αναγκάστηκε να υπογράψει βασιλικό διάταγμα, με το οποίο υποσχόταν παραχώρηση Συντάγματος, ενώ με άλλη του διαταγή εξέφραζε... την ευαρέσκειά του και συνέχαιρε τον Στρατό για την «παραδειγματικήν ταξιν και πειθαρχίαν», την οποία επέδειξε κατά τη νύκτα εκείνη του πραξικοπήματος.\nΜετά το πραξικόπημα της 3ης Σεπτεμβρίου 1843 και τη σύγκληση Εθνοσυνέλευσης, η οποία έφερε σε πέρας το έργο της σύνταξης του Καταστατικού Χάρτη της Χώρας, ο Όθωνας ορκίστηκε ως συνταγματικός πλέον βασιλιάς και η Ελλάδα «απαλλάχθηκε» έκτοτε από τους βαυαρούς. Παραδόθηκε όμως, στη δίνη των κομματικών ανταγωνισμών και παθών.\nΤο συνταγματικό πολίτευμα διαφημιζόταν για χρόνια ως πανάκεια της κακοδαιμονίας του τόπου και φάρμακο σωτήριο, αλλά για την εφαρμογή του ούτε η ιθύνουσες τάξεις ούτε οι λαϊκές μάζες ήταν πρόθυμες. Έτσι, αρχίζει μία περίοδος, κατά την οποία η αναρχία επιτάθηκε και η διαπάλη μεταξύ των κομμάτων έλαβε χαρακτήρα εμφύλιου σπαραγμού.\nΣτις βουλευτικές εκλογές του 1844, ηττήθηκε ο Μαυροκορδάτος κι ήρθε στην εξουσία ο ηγέτης του «Γαλλικού» κόμματος Ιωάννης Κωλέττης. Αυτός, κατά τη διάρκεια της απολυταρχίας του Όθωνα είχε αποσταλεί ως πρεσβευτής στο Παρίσι θεωρούμενος στην Ελλάδα ως επικίνδυνος. Συνηθισμένος από την αυλή του Αλή Πασά, όπου είχε διατελέσει γιατρός, σε όλες τις πονηριές της μικροπολιτικής του ρουσφετιού, ο Ιωάννης Κωλέττης υπήρξε ο τέλειος τύπος του δημαγωγού, που απέβλεπε στα συμφέροντα του κόμματος και μόνο, και που χρησιμοποιούσε χωρίς τύψεις όλες τις παρασκηνιακές ενέργειες προς εξυπηρέτηση των σκοπών του.\nΟ δε Όθωνας, κατασυκοφαντούμενος και διασυρόμενος από παντού, δεν είχε πλέον το σθένος να αντιταχθεί μετά τα γεγονότα του Σεπτεμβρίου 1843, αλλά προσπαθούσε μυστικά ή φανερά και αυτός να χρησιμοποιεί το καταρρακωμένο άλλωστε κύρος του προς ομαλή κατά το δυνατόν διακυβέρνηση του τόπου. Δυστυχώς, ούτε αυτό μπορούσε να πετύχει, γιατί μολονότι ως βασιλιάς ήταν αγαθός, ο μόνος με καλή πίστη παράγοντας στη χώρα, θεωρούταν εντούτοις ο μόνος υπεύθυνος κάθε πολιτικής ατασθαλείας των αρχηγών των κομμάτων και της εν γένει κακοδαιμονίας του τόπου.\nΜετά το θάνατο του Κωλέττη επακολούθησαν πολυάριθμες στάσεις στην Ακαρνανία και Φθιώτιδα. Οι ληστές παρέμεναν ασύδοτοι στην Αττική και έλαβε χώρα η ληστανταρτική ενέργεια του οπαδού και παλικαρά του Κωλέττη, Μερεντίτη, ο οποίος προάχθηκε σε λοχαγό και μη αποβάλλοντας τις παλιές κακές συνήθειες του έγινε ήρωας τραγικών σκηνών. Άρπαξε τα χρήματα του δημοσίου ταμείου και της τράπεζας και κατέφυγε στη Μάλτα καταρρακώνοντας έτσι την έννοια του κράτους και της στρατιωτικής πειθαρχίας.\nΠολυάριθμες επίσης στάσεις έλαβαν χώρα σε διάφορα μέρη της Πελοποννήσου και της Στερεάς, ενώ άλλοι ληστές έχοντας αφετηρία το έδαφος της οθωμανικής αυτοκρατορίας, έμπαιναν ανενόχλητοι και κατά πυκνές συμμορίες στην Ελλάδα.\nΗ πολιτική κακοδαιμονία εξακολούθησε και στην κατά του Όθωνα αντιπολίτευση προστέθηκε, εκτός των άλλων, και ο Δημήτριος Βούλγαρης, ο οποίος ενώ ήταν πρωθυπουργός είχε δυσαρεστηθεί γιατί ο Όθωνας δεν θέλησε να υπογράψει διατάγματα απολύσεων και διορισμών, που εξυπηρετούσαν τις κομματικές του βλέψεις.\nΟι πoλέμιοι πολλαπλασιάζονταν κι έβριζαν φανερά τον βασιλιά «Τύραννο» και τη βασίλισσα «Ύαινα», κατά της οποίας μάλιστα ενεργήθηκε και απόπειρα δολοφονίας (6 Σεπτεμβρίου 1861).\nΧρέη του Λουδοβίκου\nΟ Λουδοβίκος αντιμετωπίζει στο Μόναχο πέντε χρόνια αργότερα, το 1848, ένα παρόμοιο πρόβλημα. Μόλις παραιτείται, το βαυαρικό κοινοβούλιο του ζητάει να πληρώσει ο ίδιος τα δάνεια που είχε δώσει στην Ελλάδα. Ο Λουδοβίκος ζητάει βοήθεια από την Ελλάδα: «Επιδίωξε τουλάχιστον να αναγνωρίσουν οι έλληνες το δάνειο και να πληρώσουν τους τρέχοντες τόκους, αν όχι το κεφάλαιο. Πνίγομαι». Όμως, η Συνέλευση αρνήθηκε να το αποπληρώσει και ο Λουδοβίκος έχασε εξαιτίας του δανείου προς την Ελλάδα το μεγαλύτερο μέρος της ιδιωτικής του περιουσίας.\nΑλλά χρειάζεται χρήματα όχι για τον εαυτό του, αλλά για τα κτίρια του. Το 1830 αποπερατώθηκε η Γλυπτοθήκη. Το ίδιο έτος ξεκίνησε ο Κλέντσε την ανέγερση της Βαλχάλα, με την οποία ήθελε να μιμηθεί τον Παρθενώνα. Όμως, τότε ο Κλέντσε δεν είχε επισκεφθεί ακόμα την Ελλάδα και τα αμέτρητα σκαλοπάτια της Βαλχάλα δείχνουν σαφώς πόσο απείχε από την κατανόηση της αρχαιοελληνικής αρχιτεκτονικής.\nΜερική άποψη της πλατείας Κένιγκσπλατς του Μονάχου.\nΗ Βαλχάλα στο Μόναχο.\nΤην εμπειρία από την Ελλάδα εφάρμοσε πρώτα στην Αίθουσα της Δόξας και στα Προπύλαια του Κένιγκσπλατς. Αν και η Αίθουσα της Δόξας θεωρείται το πιο επιτυχημένο έργο του Κλέντσε, το όραμα του Λουδοβίκου για μια μεγαλοπρεπή πλατεία αρχίζει να φθίνει. Η Νέα Κρατική Πινακοθήκη δεν ανατέθηκε στον Κλέντσε, αλλά στον Τσίμπλαντ και τα σχέδια για το Κένιγκσπλατς έπρεπε να περικοπούν σημαντικά. Μόλις το 1854 κατόρθωσε ο Λουδοβίκος να ξεκινήσει τα Προπύλαια: «Τα Προπύλαια συμβολίζουν την ενθρόνισή του γιου μου Όθωνα και στο θρόνο τον περιβάλλει η αγάπη του λαού. Από τα βάθη της καρδιάς μου φωνάζω: Ας ανθίσει η Ελλάδα».\nΤον Αύγουστο του 1862, στην παράδοση των Προπυλαίων, ο δήμαρχος του Μονάχου δήλωσε: «Όπως και το 1833 η πόλη του Μονάχου ευχήθηκε τα καλύτερα στον Όθωνα, έτσι και σήμερα εύχεται να εκπληρώσει το όραμά του». Αλλά μια σατιρική εφημερίδα του Μονάχου έγραψε: «Μην βιάζεσαι να εξυμνήσεις την ημέρα πριν το βράδυ, εσύ που έκλεισες τα Προπύλαια».\nΛίγο μετά τα εγκαίνια των Προπυλαίων τελείωσε και το βαυαρο-ελληνικό όνειρο. Ενώ ο Όθωνας και η Αμαλία βρισκόταν σε ταξίδι, ξέσπασε εξέγερση. Ο λαός, όπως θα δούμε παρακάτω, κατέλαβε τα ανάκτορα και κήρυξε τον βασιλιά έκπτωτο.\nΑποπομπή του Όθωνα\nΕνώ ο Όθωνας ήταν σε περιοδεία στις επαρχίες για να εξετάσει τα πνεύματα και τα παράπονα των υπηκόων του, εκδηλώθηκε εξέγερση του Θ. Γρίβα στη Βόνιτσα και κατόπιν στο Μεσολόγγι και στην Πάτρα, ενώ στις 11 Οκτωβρίου 1862 η επανάσταση εκδηλώθηκε και στην Αθήνα, όπου καταρτίστηκε τριμελής επαναστατική κυβέρνηση, η οποία κήρυξε τον βασιλιά έκπτωτο. Ο Όθωνας το απόγευμα εκείνης της ημέρας επέστρεφε στον Πειραιά, αλλά δεν επιτράπηκε στους βασιλείς η αποβίβαση. Επακολούθησε σύσκεψη των βασιλέων και του περιβάλλοντός τους, αλλά ενώ προτάθηκε να καταφύγουν οι βασιλείς στην Πελοπόννησο, ο Όθωνας προτίμησε να εγκαταλείψει την Ελλάδα οριστικά και να απέλθει στη χώρα του. Προτού φύγει, απεύθυνε από τη Σαλαμίνα προκήρυξη προς τους ρωμιούς, με την οποία δήλωνε ότι προτιμάει να απέλθει για να αποφύγει αιματηρές ταραχές στην Ελλάδα, υπέρ της οποίας εργάστηκε πάντοτε ειλικρινά και ευχήθηκε, όπως ο Θεός απονέμει πάντοτε σε αυτήν τη χάρη του.\nΕπιστρέφοντας στη Βαυαρία, παρέμεινε λίγους μήνες στο Μόναχο και κατόπιν μετοίκησε στο Μπάμπεργκ, όπου έζησε ακόμα περίπου πέντε χρόνια. Πέθανε το 1867 σε ηλικία 52 ετών και τάφηκε στο Μόναχο φορώντας φουστανέλα, μετά δε από οκτώ χρόνια τον ακολούθησε στον τάφο και η σύζυγός του Αμαλία, το 1875.\nΤο εξόριστο βασιλικό ζεύγος, που εξορίστηκε στην πρότερη πατρίδα του, μετά την εκθρόνιση έδειξε ψυχικό μεγαλείο.\nΟ Λουδοβίκος είχε πει το εξής προβλέποντας το μέλλον: «Ακόμα κι αν ο Οίκος μου χάσει κάποτε τον ελληνικό θρόνο, δεν μετανιώνω για τίποτα που έκανα για την Ελλάδα».\nΟ Όθωνας εγκατέλειψε την Ελλάδα με τα εξής λόγια: «Εύχομαι η Ελλάδα να ευτυχήσει».\nΗ Αμαλία έγραψε λίγο πριν πεθάνει: «Η αγάπη για την Ελλάδα και το λαό της με γεμίζει ως την τελευταία ανάσα, όπως γέμιζε και τον αγαπημένο μου Όθωνα μέχρι να τον καλέσει κοντά του ο Κύριος».\nΟ Όθωνας του Οίκου Βίτελσμπαχ ήταν ένθερμος υποστηρικτής του βαυαρικού φιλελληνισμού.\nΗ τύχη των βαυαρών\nΤι απέγιναν οι βαυαροί, που ακολούθησαν τον Όθωνα στην Ελλάδα; 15 χιλιόμετρα από την Αθήνα, στο Παλαιό Ηράκλειο, συναντά κανείς μια καθολική εκκλησία, τον Άγιο Λουκά τον Ευαγγελιστή κι ένα καθολικό νεκροταφείο με τάφους με πολλά βαυαρικά ονόματα, όπως Βάγκνερ, Πίτλιγγερ, Φιξ, Βολφ και άλλα.\nΌταν ο Όθωνας ήρθε στην Αθήνα, τον είχαν ακολουθήσει πολλοί στρατιώτες, γιατροί και μηχανικοί. Φυσικά, έπρεπε να μεριμνήσει για τον κατάλληλο τόπο διαμονής τους, γιατί έρχονταν από τη Βαυαρία κι εδώ ήταν διαφορετικά. Και βρήκε αυτό το μέρος, το Ηράκλειο, για τους στρατιώτες. Εκεί φτιάχτηκε και το πρώτο εργοστάσιο της μπύρας Φιξ. Παλιότερα η περιοχή ονομαζόταν Αράκλι ή Χαλκωματάδες. Το όνομα Ηράκλειο το έδωσαν εξ αιτίας αρχαίου ιερού του Ηρακλή, που υπήρχε εκεί, όπου είναι σήμερα ο ναός του Αγίου Γεωργίου. Πρώτος διοικητής της στρατιωτικής περιοχής των βαυαρών είχε ορισθεί ο Χριστόφορος Νέζερ, παππούς του παλιού ηθοποιού, ο οποίος πρωτοστάτησε στην ίδρυση του Εθνικού Θεάτρου.\nΟι βαυαροί έμειναν εδώ για πολύ καιρό. Μετά την αποπομπή του Όθωνα, πολλοί παρέμειναν στην Ελλάδα συνεχίζοντας τη ζωή τους σαν έλληνες πολίτες. Η Ορθόδοξη Εκκλησία όμως, δεν επέτρεπε τους μικτούς γάμους. Η Καθολική Εκκλησία έφερε από τη Σύρο γυναίκες κι οι στρατιώτες παντρεύτηκαν καθολικές.\nΓια πολλά χρόνια μετά, διάφορες οικογένειες, όπως η οικογένειες Φιξ και Μαυρίκη μιλούσαν ακόμα γερμανικά, επειδή τα παιδιά τους πήγαιναν στο γερμανικό σχολείο.\nΑλλά, το 1941, ο στρατηγός του Χίτλερ, Χίμλερ, ο οποίος ήρθε στο Παλαιό Ηράκλειο, για να προσκυνήσει τον τάφο της θείας του Αμαλίας που ήταν θαμμένη στο καθολικό νεκροταφείο, διέταξε να δημιουργηθεί γερμανικό σχολείο με δασκάλα μια γερμανίδα, την δεσποινίδα Σούμαν.\nΗ δεσποινίς Σούμαν, είπε στους ανθρώπους ότι ανήκουν στο γερμανικό έθνος και πρέπει να επιστρέψουν στην πατρίδα τους, για να βοηθήσουν τη Γερμανία να κερδίσει τον πόλεμο. Πράγματι, το Πάσχα του 1942, περίπου διακόσιοι γερμανογενείς του Παλαιού Ηρακλείου έφυγαν κι ακολούθησαν τη δεσποινίδα Σούμαν στο Πάσαου, όπου έμειναν τρία-τέσσερα χρόνια. Τα πράγματα όμως εκεί αποδείχθηκαν χειρότερα κι έτσι οι περισσότεροι αποφάσισαν να επιστρέψουν στο Ηράκλειο, εκτός από λίγες προτεσταντικές οικογένειες. Όσοι γύρισαν δεν πήραν πίσω τα οικόπεδά τους. Για να τους τιμωρήσει η ελληνική κυβέρνηση ψήφισε νόμο, που απαγόρευε την επιστροφή τους.\nΗ ζυθοποιία Φιξ αποτέλεσε την πρώτη μεγαλοζυθοποιία της εποχής.\nΟ Ιούλιος φον Έσλιν ήρθε στην Ελλάδα το 1838 και ίδρυσε μια τράπεζα. Σε ένα ταξίδι του Όθωνα στη Σμύρνη μαζί με ομάδα τραπεζιτών και επιχειρηματιών, γνώρισε και νυμφεύθηκε την κόρη του πρόξενου, Χριστίνα Χατζηαποστόλου. Μαζί έκαναν τρία παιδιά, τον Αριστείδη, τον Νικόλαο και τον Κωνσταντίνο.\nΟ Αριστείδης σπούδασε πολιτικός μηχανικός, κατασκεύασε το λιμάνι του Βόλου και αρκετά αξιόλογα κτίρια στη Σύρο και την Αθήνα. Ο Νικόλαος ήταν δικηγόρος, που πέθανε το 1866 στην Κρήτη στον πόλεμο κατά των τούρκων. Ο Κωνσταντίνος ήταν πρόεδρος της Βουλής των Ελλήνων το 1910 και συνέταξε εκ νέου το Σύνταγμα.\nΣήμερα, ζουν στην Ελλάδα αρκετοί απόγονοι του φον Έσλιν.\nΣτο Ηράκλειο έμενε κι η οικογένεια Φιξ, που παλιότερα λεγόταν Φουξ. Ο Γιόχαν και ο Κάρλ Φιξ ήταν της γνωστής ζυθοποιίας. Η ελληνική ζυθοποιία έχει βαυαρικές ρίζες. Η μπύρα στην Ελλάδα είναι συνδεδεμένη με το όνομα Φιξ.\nΠερίπου το 1845 είχε έρθει ένας βαυαρός, ο Φουξ στην Ελλάδα με τον Όθωνα και ήταν μηχανικός. Μετά το θάνατό του, ο γιος του Γιόχαν έμεινε εδώ κι άρχισε να φτιάχνει μπύρα στο σπίτι του. Την πρόσφερε στους πελάτες του στο σπίτι του με την οικογένειά του. Είχε εμπειρία, γιατί πρωτύτερα ήταν ζυθοποιός στη Βαυαρία. Στην Ελλάδα δεν υπήρχε τότε μπύρα. Οι ρωμιοί έπιναν μπύρα για πρώτη φορά, αλλά την αγάπησαν. Μετά τον Γιόχαν Φιξ, ανέλαβε ο γιος του, Καρλ, ο οποίος κατασκεύασε ζυθοποιία. Την έφτιαξε στο σημείο, όπου σήμερα στεγάζεται το Εθνικό Μουσείο Σύγχρονης Τέχνης. Τότε στην περιοχή υπήρχε δάσος, αλλά αργότερα, εκτός από τη ζυθοποιία, κτίστηκαν εκεί πολλές πολυκατοικίες και η λεωφόρος Συγγρού. Το εργοστάσιο επεκτάθηκε φυσικά από τους διαδόχους του κι έγινε μία από τις μεγαλύτερες ζυθοποιίες της Ευρώπης.\nΤο πρώτο χριστουγεννιάτικο δέντρο εμφανίστηκε τον 16ο αιώνα στην Αλσατία. Στην υπόλοιπη Ευρώπη και την Αμερική, από τον 19ο αιώνα κι ύστερα. Το 1830 στη Γερμανία, έφτιαξαν τις πρώτες χριστουγεννιάτικες μπάλες, για να μοιάζουν με τα μήλα του δέντρου του Παραδείσου.\nΤο έθιμο του στολισμού του δέντρου το έφεραν στην Ελλάδα οι βαυαροί. Για πρώτη φορά στολίστηκε δέντρο στα ανάκτορα του Όθωνα το 1833, και μετά στην Αθήνα σε λίγα σπίτια.\nΟ Όθωνας και η Αμαλία οργάνωναν συχνά γιορτές. Η πιο διαλεχτή κοινωνία της Ρωμιοσύνης εκείνον τον καιρό ήταν, βέβαια, οι επιζώντες και οι απόγονοι του ΄21. Το κέφι έφθανε γρήγορα στο κατακόρυφο με τους ρωμέικους χορούς, που με ζήλο προσπαθούσαν να μάθουν κι οι ξένοι. Πάνω στον ενθουσιασμό τους οι ρωμιοί τραβούσαν κι άδειαζαν προς το ταβάνι τα κουμπούρια τους. Κι ακόμα σε καμιά «γυροβολιά», όταν το απαιτούσε η φιγούρα του χορού, έβγαζαν και το τσαρούχι, εκσφενδονίζοντας το προς τα πάνω.\nΤις αίθουσες των Ανακτόρων όμως, τις φώτιζαν κρυστάλλινοι πολυέλαιοι και κηροστάτες. Στο κρίσιμο, λοιπόν, αυτό σημείο, ακουγόταν ψιθυριστά και με τη συνοδεία ενός ευγενικού χαμόγελου, φιλική «παραίνεση» κάποιου γνωστού των Ανακτόρων προς τον ενθουσιώδη χορευτή: «Σιγά τον πολυέλαιο».\nΌταν μετά το ΄21, με την εμπλοκή των μεγάλων δυνάμεων άρχισε να παρουσιάζεται στο διπλωματικό ορίζοντα το ενδεχόμενο δημιουργίας ενός νεοπαγούς νεορωμέικου κράτους, οι διάφορες ληστρικές ομάδες άρχισαν να αποκτούν πολιτική / κομματική ταυτότητα, με απώτερο στόχο την κατάληψη κυβερνητικών θώκων, όχι όμως για να κυβερνήσουν χρηστά και φιλελεύθερα τον τόπο και τους βασανισμένους λαούς, που διεκδικούσαν ένα τιμάριο γης, αλλά για να βάλουν χέρι στα προμηνυόμενα δάνεια, που θα κατέφθαναν από τις τράπεζες της δυτικής Ευρώπης, όπως κι έγινε.\nΗ πρώτη ευκαιρία χάθηκε με τη δολοφονία του Καποδίστρια. Ο Καποδίστριας ήταν ο καλύτερος κυβερνήτης που είχε ποτέ η Ελλάδα. Η κακή νοοτροπία του λαού και τα μικροσυμφέροντα δεν τον άφησαν να παράξει έργο. Το ίδιο έκαναν και στον Όθωνα και τους βαυαρούς.\nΟι δήθεν αγωνιζόμενοι υπέρ βωμών και εστιών, δημιούργησαν ουσιαστικά ένα κράτος, στο πλαίσιο του οποίου να μπορούν αφ΄ενός να διαιωνίζουν την εξουσία τους μεταβιβάζοντάς την στα παιδιά τους, και αφʼ ετέρου να νομοθετούν κατά το δοκούν, ώστε οι ίδιοι να φοροδιαφεύγουν, να καταχρώνται δάνεια, που εισάγονται για επενδύσεις κ.λπ., ενώ οι λοιποί πληθυσμοί να εξακολουθούν, όπως κι επί οθωμανικής αυτοκρατορίας, να εργάζονται κολλήγοι στα βακούφια της Εκκλησίας και του κάθε ρωμιού κοτζάμπαση.\nΑν δεν είχαν οι ρωμιοί αυτή τη χείριστη νοοτροπία κι είχε στηθεί το κράτος τότε έτσι όπως έπρεπε, θα ήταν πολύ διαφορετική η θέση και η εικόνα της Ελλάδας σήμερα. Δεν θα ήμασταν ουραγοί και χρεωκοπημένοι.\nΤον Μάρτιο του 1840 ο Κωνσταντίνος Ζωγράφος υπέγραψε με την οθωμανική αυτοκρατορία εμπορική συμφωνία, η οποία προκάλεσε αντιδράσεις στην Ελλάδα,\nγιατί οι όροι της θεωρήθηκαν αντίθετοι προς τα εθνικά συμφέροντα.\nΕπάνω: Σατιρική λιθογραφία της εποχής με στόχο τον Κ. Ζωγράφο και τους οθωμανούς επίσημους. Ο λαός λιθοβολεί τον υπεύθυνο για τη σύναψη της συμφωνίας. (Αθήνα, Εθνικό Ιστορικό Μουσείο).\nΜνημόνιο δεν σημαίνει αυτό που νομίζουν οι περισσότεροι ρωμιοί σήμερα. Το Μνημόνιο δεν είναι κάτι κακό, όπως το παρουσιάζουν στο λαό τα κόμματα, ακόμα και η Δεξιά, που το αντιμετωπίζει ως «αναγκαίο κακό» προς άγρα ψήφων.\nΜνημόνιο σημαίνει να μην μπορεί να δημιουργεί θέσεις στο Δημόσιο ο κάθε πολιτικάντης, στις οποίες να διορίζει ανίψια, βαφτισιμιούς και ψηφοφόρους. Να μην έχει η Ελλάδα όσους ανώτερους αξιωματικούς έχουν και οι Η.Π.Α.. (Διαβάστε στην «Ελεύθερη Έρευνα»: Υδροκέφαλος και πολυδάπανος). Να μην υπάρχουν σαρανταπεντάρηδες συνταξιούχοι με 2.500 ευρώ και πάνω συντάξεις. Τέτοια πράγματα σημαίνει και προβλέπει το Μνημόνιο.\nΑν θέλεις να φτιάξεις ένα σοβαρό κράτος, ένα Μνημόνιο θα πρέπει να φτιάξεις πρωτίστως, για το οποίο θα πρέπει να υπάρχουν οι μηχανισμοί / νόμοι, ώστε να το σέβονται όλοι.\nΟι ρωμιοί δεν ήθελαν «Μνημόνιο» επί Καποδίστρια, δεν ήθελαν «Μνημόνιο» επί Όθωνα. Επιπλέον, δεν φαίνονται να έχουν διδαχθεί από τα λάθη τους κι εξακολουθούν ακόμα και σήμερα να έχουν την ίδια απαράδεκτη, τριτοκοσμική νοοτροπία.\nΓι’ αυτό δεν μπόρεσε να πετύχει ούτε ο Καποδίστριας, ούτε Όθωνας, ούτε κανένας άλλος.\nΤο πρόβλημα δεν ήταν ο Όθωνας, αλλά η διαχρονική νοοτροπία του ρωμιού, που τον κρατάει τριτοκοσμικό, εξαθλιωμένο υπάνθρωπο του κόσμου μας, τελευταίο σε όλες τις στατιστικές (παχυσαρκία, ατυχήματα, ναρκωτικά, φτώχεια, υπογεννητικότητα, εκτρώσεις, καισαρικές τομές, πολυφαρμακία, αυτοκινητιστικά δυστυχήματα, αρρώστιες, ναρκωτικά, ανάπτυξη, πολιτισμό, παιδεία, αθλητισμό, επιχειρηματικότητα, καθαριότητα, οικολογία, διαφθορά, επιδειξιομανία, τζόγο, εθνική οικονομία, κακοποιήσεις της φύσης και των ζώων) κι ό,τι άλλο μπορεί να φανταστεί ο νους σας. (Διαβάστε στην «Ελεύθερη Έρευνα»: Τελευταίοι σε όλα!).\n«Οι βαυαροί ─φορείς πολιτισμού, με παιδεία, συνηθισμένοι στην πειθαρχία, με τις όπερές τους κ.λπ.─ ήταν ό,τι πιο προοδευτικότερο υπήρχε εκείνη την εποχή στον κόσμο»: δεν μπορεί να είναι τόσο μακάκας και να γράφει αυτή τη μπούρδα...\n...ο γιος του Γιόχαν έμεινε εδώ κι άρχισε να φτιάχνει μπύρα...\n... έφτιαξαν τις πρώτες χριστουγεννιάτικες μπάλες...\nΚατασκευαζω και παρασκευαζω,οχι...φτιαχνω...γενικως.\nΑν σου ειναι ευκολο,αλλαξε τα ρηματα.\nΤο κάπνισμα απαγορεύτηκε για πρώτη φορά το 1856, επί Όθωνα!\n«Δοκίμασα πολλές πίκρες στη ζωή μου. Έχασα γονείς, παιδιά, αδέρφια, αλλά τίποτα δεν με βάρυνε πιο πολύ από την εκθρόνιση του Όθωνα και την κατάλυση της δυναστείας μου. Αν οι Έλληνες νόμιζαν ότι τους έφταιγε ο Όθων, η δυναστεία μου τι τους έφταιγε; Έκανα εγώ κανένα κακό σε Έλληνα; Γιατί δεν με άφηναν να πεθάνω χωρίς να πιω αυτό το πικρό ποτήρι; Το 1818 η Ευρώπη με νόμιζε τρελό, γιατί μιλούσα για το ελληνικό έθνος, που όλοι τους θεωρούσαν ότι δεν υπήρχε ζωντανό στον κόσμο»....\nΌταν η κατάσταση επιδεινώθηκε, κάλεσε τον υπασπιστή του, Δράκο. Του ζήτησε να τον ντύσουν με την ελληνική φορεσιά και να τοποθετήσουν το ελληνικό σπαθί στο νεκρικό του κρεβάτι. Λίγο πριν πεθάνει ένας καθολικός παπάς του διάβασε την ευχή. Ο Όθωνας είπε στα ελληνικά το «Πάτερ Ημών» και ξεψύχησε. Κηδεύτηκε όπως επιθυμούσε με τη φουστανέλα στον οικογενειακό τάφο της βαυαρικής δυναστείας στην Εκκλησία των Θεατίνων στο Μόναχο....\n"Ο Βαυαρός πρίγκιπας Οθωνας για να αποκαταστήσει την πόλη με την πλούσια κληρονομιά, που είναι η πρωτεύουσα του κράτους, κάλεσε φημισμένους λιθοκτίστες από την Ανάφη, για να ανακατασκευάσουν την περιοχή. Σε σύντομο χρονικό διάστημα, έχτισαν μια γειτονιά που θύμιζε τα κυκλαδίτικα σπίτια τους σε ένα από τα καλύτερα σημεία της πρωτεύουσας, ακριβώς κάτω από την Ακρόπολη. Η κίνηση ήταν τεχνικά παράνομη, αλλά η πολιτική αναταραχή που ακολούθησε με την εκδίωξη του Οθωνα το 1862 και η ξέφρενη αστικοποίηση της πρωτεύουσας, ιδιαίτερα μετά τον Β 'Παγκόσμιο Πόλεμο, άφησαν τα Αναφιώτικα ανεπηρέαστα. Οπως αναφέρει χαρακτηριστικά το δημοσίευμα, η ειρωνεία είναι πως αυτό που κάποτε ήταν παράνομο τώρα είναι μέρος της αρχιτεκτονικής κληρονομιάς της Αθήνας που προστατεύεται με υπερηφάνεια από το ελληνικό υπουργείο Πολιτισμού."\n"Ενδεικτικό του μεγάλου πάρτι της κατασπατάλησης δημοσίου χρήματος ήταν τα «πανωγραψίματα» (1824. Τότε, ο στρατηγός Γκούρας «όριζε» 3.000 άνδρες. Δήλωνε ότι είχε 12.000. Τους μισθούς των υπόλοιπων 9.000 ανδρών τα μοιράζονταν οι ημέτεροι!). Ετσι «θεσμοθετήθηκε» η εξυπηρέτηση των πελατειακών σχέσεων κομματικών μηχανισμών με ουρά... μέχρι σήμερα."\n«οι Βαυαροί πρώτοι μας έδωκαν το παράδειγμα της καταχρήσεως, του σφετερισμού και της σπατάλης των δημοσίων»\nΑυτά ήταν τα τότε λαμόγια. Τώρα είναι Υποβρύχια,Siemens,Dieselgate,χειραγώγηση Libor κλπ\nΑνώνυμος 44736 Θες ψυχίατρο, αγόρι μου. Επειγόντως.\nRe PAPADOPOYLE giati den tin pidas. exi periodo?, bre tin foykariara. giafto pali skyliase?\nΣτην ίδια συνέντευξη ο κ. Ντάισελμπλουμ λέει πως παρά τις φήμες ότι οι Γερμανοί ήταν εκείνοι που ήθελαν Grexit το καλοκαίρι του 2015, όταν τα πράγματα με την Ελλάδα έδειχναν να φτάνουν σε αδιέξοδο, ήταν χώρες της κεντρικής και της νοτιοανατολικής Ευρώπης εκείνες που το ζητούσαν. Πολλές από αυτές, λέει ο Ολλανδός πρώην υπουργός Οικονομικών, έχουν χαμηλότερο κατά κεφαλήν εισόδημα από την Ελλάδα και είχαν χάσει την υπομονή τους με την Αθήνα. «Πίσω από τη στάση της Γερμανίας ήταν μια σειρά χώρες που απλώς έλεγαν \_"ως εδώ. Δεν έχουμε άλλη εμπιστοσύνη. Δεν θέλουμε άλλες συζητήσεις με την ελληνική κυβέρνηση. Θέλουμε να μιλήσουμε για το plan B\_"» ανέφερε, και τόνισε ότι ο ίδιος ποτέ δεν υπήρξε υπέρμαχος του Grexit, το οποίο θεωρεί «πραγματικά ζημιογόνο» και «τεράστιο λάθος».\nΤο πολιτικό προσωπικό αλλά και η κοινωνία μετά το 2010 αντί να αναζητήσουν τα αίτια της χρεοκοπίας και να προσδιορίσουν τις τομές που χρειάζεται ένα εθνικό σχέδιο ανασυγκρότησης της χώρας, το έριξαν στην... ”παλαβή”, κατηγορώντας ο ένας τον άλλον και όλοι μαζί τα μνημόνια και τους ξένους... Το να κατηγορεί κάποιος τα μνημόνια για τις συνέπειες της ύφεσης που ακολούθησε την χρεοκοπία του 2010 είναι σαν να κατηγορεί το θερμόμετρο για τον υψηλό πυρετό που προκαλεί η βαριά πνευμονία...\nΗ εκτίμηση της στήλης από την αρχή αυτής της κρίσης ήταν ότι η χρεοκοπία του 2010 αποδίδεται μακροπρόθεσμα στη διάλυση του παραγωγικού ιστού της χώρας και κατά συνέπεια και της οικονομίας με την άνοδο του ΠΑΣΟΚ στην εξουσία και την κυριαρχία του δημαγωγικού Παπανδρεϊσμού και της αριστερής ιδεολογίας του κρατικοδιαιτισμού. Στο ίδιο πνεύμα κινήθηκε και η ΝΔ όσα χρόνια κυβέρνησε στη μεταπολίτευση. Το τελικό σπρώξιμο στο γκρεμό το έδωσε η κυβέρνηση Καραμανλή 2004-2009 με την αλόγιστη αύξηση των δαπανών και την εκτίναξη του ελλείμματος. Έτσι φτάσαμε το 2009 το κράτος να ξοδέψει περί τα 45 δισ. περισσότερα από όσα εισέπραξε. Φυσικά τεράστια ευθύνη φέρει και η κυβέρνηση Γ. Παπανδρέου που ακολούθησε η οποία εξελέγη με το σύνθημα \_"λεφτά υπάρχουν” και όταν εξελέγη αντί να πει την αλήθεια και να πάρει αμέσως ριζικά μέτρα, καθυστερούσε και μιλούσε για \_"πιστόλια πάνω στο τραπέζι” και άλλα κωμικοτραγικά...\nΤα αυτονόητα αναφέρει ο Στούπας, πασίγνωστα σε όσους ρωμιούς, συμπαθείς κατά τα άλλα, αναγνώστες φροντίζουν να διαβάζουν τα σχόλιά μου.\nΑριστερορωμιοί και δεξιορωμιοί αμφότεροι κατηγορούν τους ευρωπαίους για την χρεοκοπία της ρωμιοσύνης προκειμένου να διασώζουν το κομματικό/πελατειακό κράτος.\nΣυνελήφθη ο τούρκος αξιωματικός μετά την αναστολή ασύλου.\nΠου να ξερε σε τι χώρα βρέθηκε ο τούρκος αξιωματικός. Στη χώρα του καραγκιόζη!\nΤο επόμενο βήμα είναι να απαγορευτούν εντελώς τα ταξίδια στο εξωτερικό για όλους για τον περιορισμό των ανισοτήτων, χε, χε, χε..\nΌλοι Greece το λένε τζάνεμ..\nΕίμαστε ο λαός μιας νέας χώρας που ονομάστηκε Ελλάδα και ονομαζόμαστε Ελληνες. Δεν εχει καμια σημασία ποια ειναι η καταγωγή μας. Αρβανίτικο, Σλάβικο η οτιδήποτε άλλο αίμα δεν είναι υποδιαίστερο απο το αίμα των αρχαίων Ελλήνων. Καταλάβατε επί τέλους τι εννοώ;\nΠου είναι οι ζωοφιλικές οργανώσεις των ρωμιών να διαμαρτυρηθούν;\nΓια τους δανειστές η κυρία Μπαζιάνα αναφέρει ότι συμπεριφέρονταν «σαν μια τιμωρητική, φασιστική μπότα που προσπαθούσε να σου λιώσει το κεφάλι, να σε πατήσει κάτω επειδή τόλμησες να ξεστομίσεις \_"δεν αντέχω άλλο\_"... Λες και δεν είχες δικαίωμα να αντιστέκεσαι».\nΑν αυτά πιστεύει η γυναίκα του πρωθυπουργού της ρωμιοσύνης τότε αναμενόμενο οι ρωμιοί πολίτες να ζούνε στον κόσμο τους (παράλληλο σύμπαν). Βέβαια έχει ένα δίκιο. Πνίγεται ο μπάρμπας με το τριχίλιαρο σύνταξη που προσπαθούν να το μειώσουν οι δανειστές. Στην εικοσαετία με τριχίλιαρο σύνταξη θα εισπράξει 720.000 ευρώ, βάλε κάτι εφάπαξ και κάτι επιδοματάκια μέσω του βολευτή του πας στο 1 μιλιόνι ευρώ. Ντάξει μωρέ, γιατί τα πεχντοχίλιαρα δεν είναι πετσετάκια..; Εκεί θα κολλήσουμε τώρα. Εξάλλου τους χρωστάμε επειδή μας γέννησαν. Υπερηφάνεια και φιλότιμο, οι αξίες (κουτόχορτο) της ρωμιοσύνης για τα κορόιδα.\nΜα ρε παιδιά τί συζητάμε τώρα; Ακόμα και ο βασιλεύς ρωμιούς τους είπε στη συνέντευξη που έδωσε. Αναφερόμενος στη διαπραγμάτευση με τους ευρωπαίους ανέφερε:\n“Σε αυτό δε θα ανακατευτώ. Στα θέματα αυτά δεν ανακατεύομαι, αλλά εν πάση περιπτώσει αυτός πρέπει να πάρει μία απόφαση τελικά τί θα κάνει και τί θέλει, και θα έλεγα ότι θα ήταν αναγκαίο να το πει και στον ελληνικό λαό, μη το κρύβεις, θέλω να κάνω αυτό, θέλω να κάνω εκείνο, θέλει να κάνω το άλλο. Να του το πεις. Να ξέρει ο Ρωμιός, τι ακριβώς θέλει ο πρωθυπουργός και τι θέλει ο ίδιος από τον πρωθυπουργό του”....\nΧίλια χρόνια και βάλε ρωμιοί λέγοναν όλοι. Δεν υπήρχε το έλληνας.\nΕπειδή τώρα φαντασιωθήκανε ότι κατάγονται από τους έλληνες, θέλουν να μετονομασθούν;\nΡωμιοί είναι στην πραγματικότητα, έλληνες μόνο κατά φαντασία.\nΕξάλλου άκου και τον πατριάρχη τους όταν μιλάει, ποτέ δεν λέει έλληνες, πάντα ρωμιοί.\nΡωμιών θες να πεις..\n@Bielidopoulos. Μεγάλη εμπάθεια εναντίον των Ελλήνων!\n\_"Π.χ. τους Ελβετούς, Γερμανούς, Γάλους τους ονομάζουμε εμείς και άλλοι διαφορετικά από ότι ονομάζονται οι ίδιοι. Άλλωστε Ρωμιούς δεν μας ονομάζει κανένας.\_"\nΚαι σου ξαναλέω ότι η ρωμιοσύνη είναι γνωστή ως Greece και greeks, όχι Hellas που γράφουν τα διαβατήρια.\n\_"Άλλωστε Ρωμιούς δεν μας ονομάζει κανένας.\_"\nΓραικία και γραικοί τότε.\n@Bielidopoulos: Σημασία έχει όπως αυτονομαζόμαστε εμείς. Π.χ. τους Ελβετούς, Γερμανούς, Γάλους τους ονομάζουμε εμείς και άλλοι διαφορετικά από ότι ονομάζονται οι ίδιοι. Άλλωστε Ρωμιούς δεν μας ονομάζει κανένας. Ο λαός μας δεν είναι αξιόλογος αλλά ας μην τον υποβιβάζουμε περισσότερο όσο και να μας δίνουν στα νεύρα οι απεχθείς Ελληναράδες.\nΜισθοί Βουλγαρίας στον ιδιωτικό τομέα σημαίνει και συντάξεις Βουλγαρίας.\nΠοιά κυβέρνηση μπορεί να εξηγήσει στον κόσμο ότι οι μισθοί Βουλγαρίας στον ιδιωτικό τομέα, σημαίνουν και συντάξεις Βουλγαρίας, όπως και τι επιπτώσεις έχει αυτό για τα 2,7 εκατ. συνταξιούχους αλλά και όσους περιμένουν στην ουρά;\nΟύτε 70άρηδες με 2.500 ευρώ σύνταξη θα έπρεπε να υπάρχουν. Στη εικοσαετία αρθροίζονται 600.000 ευρώ. Κανείς ρωμιός δεν έχει πληρώσει 600.000 ευρώ ασφαλιστικές εισφορές, ούτε καν το 1/20. Αλλά η ρωμιοσύνη είναι η χώρα της ευκαιρίας για κάποιους. Ειδικά της παλιάς γενιάς. Η Βουλγαρία με μεγαλύτερη ανταγωνιστικότητα και παραγωγικότητα από τη ρωμιοσύνη δίνει 75 και 150 ευρώ σύνταξη. Προφανώς οι βούλγαροι είναι μαλάκες και οι ρωμιοί οι έξυπνοι.\nΑνίατη περίπτωση 44502. Οι ξένοι μας ξέρουν ως Greece και greeks. Ρώτα κάποιον που έχει ταξιδέψει εκτός Ευρώπης. Έχει βρει τον μπελά του, αφού παντού χρησιμοποιούν το Greece και όχι το Hellas. Κάποιοι ρωμιοί πολιτικάντηδες είχαν την φαεινή ιδέα να αλλάξουν στα διαβατήρια το όνομα της χώρας των ρωμιών, χωρίς να υπολογίσουν την φασαρία που βάζουν μερικές φορές σε όσους βρεθούν εκτός Ευρώπης. Προφανώς το Hellas και το hellenes είναι για εσωτερική κατανάλωση. Αλλά πού να ξέρεις.\nΠολύ ενδιαφέρον. Αυτά πρέπει κανείς να τα γνωρίζει αν θέλει να καταλάβει τα σημερινά ελληνικά δεδομένα.\nΘα ήθελα μόνο να επισημάνω ότι άσχετα ποια καταγωγή έχουμε η ονομασία μας σήμερα είναι \_"Έλληνες\_".\nΤο μόνο που έχει αλλάξει από τότε στη νοοτροπία και αποτυχημένη κουλτούρα των ρωμιών είναι ότι τώρα ανήκουν στην ευρωζώνη. Που θα πάει όμως. Αφού η ρωμιοσύνη ήθελε να είναι έθνος-κράτος στα ευρωπαικά πρότυπα θα πρέπει να ακολουθήσει και τους ευρωπαικούς κανόνες θέλει δεν θέλει. Και να εύχεται το επόμενο μνημόνιο να περιλαμβάνει και δανειακή σύμβαση, διότι μπορεί να περιλαμβάνει μόνο μεταρρυθμίσεις χωρίς δάνειο.\n\_"Αν θελήσουμε να δούμε την εξέλιξη της Αθήνας, θα πρέπει να ανατρέξουμε στο πρώτο πολεοδομικό σχέδιο που εκπόνησαν οι αρχιτέκτονες Κλεάνθης και Σάουμπερτ το 1832, προτού ακόμη αυτή ανακηρυχθεί πρωτεύουσα του Ελληνικού Κράτους το 1834. Μελετώντας το τοπογραφικό σχέδιο των δύο αρχιτεκτόνων διαπιστώνουμε ότι διέθετε όλα αυτά που αργότερα στερήθηκε η Αθήνα, δηλαδή οδούς μεγάλου πλάτους, κήπους, πλατείες και χώρους για τα δημόσια κτίρια. Σημείο αναφοράς ήταν τα τέσσερα βουλεβάρτα γύρω από το κέντρο, που έδιναν σημαντική ανάσα και διέξοδο στη μελλοντική ανάπτυξή της. Κύριες γραμμές του σχεδίου, η Σταδίου και η Πειραιώς εκεί που είναι και σήμερα, με τη διαφορά ότι η Σταδίου έφθανε μέχρι το Παναθηναϊκό Στάδιο. Στη δε συνάντηση των δύο δρόμων τοποθετούνταν τα ανάκτορα. Τρίτος βασικός δρόμος η Ερμού, δημιουργώντας με τους δύο προηγούμενους ένα ισοσκελές τρίγωνο και με έκταση που 2.200 στρέμματα. Η εφαρμογή του σχεδίου θα είχε ως αποτέλεσμα τη μείωση των ιδιοκτησιών και το ξεσπίτωμα πολλών οικογενειών, κάτι που δεν άρεσε στους Αθηναίους, οι οποίοι ξεσηκώθηκαν κατά των δύο αρχιτεκτόνων, δημιουργώντας μεγάλη αναστάτωση στην πόλη. Έτσι, αναγκάστηκε ο αντιβασιλεύς Μάουρερ να επισκεφθεί την Αθήνα από το Ναύπλιο και να ακούσει τις τερατολογίες που διαδίδονταν.\_"\n\_"Όταν ήρθε ο Όθωνας στην Ελλάδα το 1833, έφερε μαζί του πολλές καινοτομίες για την ελληνική πραγματικότητα που ο ελληνικός λαός δε γνώριζε και δυσκολευόταν να αποδεχτεί. Όταν διαδόθηκε ότι ο Όθωνας σκόπευε να φτιάξει αποχωρητήρια μέσα στο παλάτι, ο κόσμος αντέδρασε. Θεωρούσε ότι ήταν ασέβεια απέναντι στο βασιλιά και ότι θα «βρόμιζε» το Ανάκτορο με αυτό τον τρόπο. Ο βασιλιάς έπρεπε να έχει εξωτερικό αποχωρητήριο, όπως όλος ο κόσμος, που δεν ήθελε την τουαλέτα μέσα στο σπίτι του, για λόγους υγιεινής και αισθητικής. Έκαναν συλλαλητήριο για να εμποδίσουν την κατασκευή του και εν μέρει τα κατάφεραν. Σε ολόκληρο παλάτι που σήμερα έχει πάνω από 360 δωμάτια, έφτιαξαν μόνο ένα αποχωρητήριο και αυτό στα κρυφά....\_"\nΌπως έχω ξαναγράψει σε σχόλιά μου η ανερχόμενη γερμανική διανόηση για να δημιουργήσει ένα αντίβαρο στη γαλλική που προσανατολιζόταν στη ρωμαϊκή αρχαιότητα, το έριξε στην ελληνολατρία. Ειδικά με την εμφάνιση και άνοδο της εθνικής ιδεολογίας και της δημιουργίας εθνών-κρατών αυτό κατέστει κάτι αναπόφευκτο.\n\_"Και τότε ακριβώς ο Βίνκελμαν προκαλεί ένα πρωτόγνωρο θόρυβο με τις απόψεις του. Στη μελέτη του «Σκέψεις για τη μίμηση των ελληνικών έργων στη ζωγραφική και τη γλυπτική» ανακηρύσσει τα ελληνικά αγάλματα ως το υψηλότερο ιδανικό της τέχνης. Μ\_' αυτόν τον τρόπο ο Βίνκελμαν διαφοροποιείται για πρώτη φορά από τον κλασσικισμό των Γάλλων και Ιταλών συγχρόνων του που προσανατολιζόταν κατά βάση στη ρωμαϊκή αρχαιότητα. Και θεμελιώνει έτσι τη γερμανική ελληνολατρία που στην εποχή της γένεσής της ήταν μια πνευματική επανάσταση. Τότε διατύπωσε και την άποψη, που θα γίνει αργότερα σύνθημα της κλασσικής περιόδου της Βαϊμάρης γύρω από τον Γκαίτε, τον Σίλερ και τον Χέρντερ, ότι τα αρχαία γλυπτά (για παράδειγμα το Σύμπλεγμα του Λαοκόοντος) διαθέτουν «ευγενική απλότητα και γαλήνιο μεγαλείο». Η ρήση αυτή σήμαινε απόρριψη των παιχνιδισμάτων του ροκοκό και του μπαρόκ. Σήμαινε τη θεμελίωση ενός πνευματικού παρελθόντος για τον γερμανικό λαό, στηριγμένου στη διανοητική καθαρότητα της αρχαίας Ελλάδας. Αυτή ήταν η καίρια συμβολή του Βίνκελμαν στην πνευματική ιστορία της νεώτερης Ευρώπης.\_"


Εδώ και μερικά χρόνια, όπως έχουμε γράψει, οι κλασικές εκθέσεις αυτοκινήτου έχουν μπει σε μια περίοδο αμφισβήτησης και κρίσης. Όλο και πιο πολλοί κατασκευαστές δεν μετέχουν και όλο και περισσότεροι επιλέγουν άλλους τρόπους προβολείς. Έτσι το μέλλον τους αναμένεται δυσοίωνο, κάτι που ήρθε να επιβεβαιώσει και ένας από τους πιο ισχυρούς ανθρώπους της παγκόσμιας αυτοκινητοβιομηχανίας.\nΟ Herbert Diess, ο νέος επικεφαλής του ομίλου της Volkswagen σχολίασε στα πλαίσια του Goodwood Festival of Speed και σύμφωνα με το αυστραλιανό Motoring ότι πιστεύει πως οι παραδοσιακές εκθέσεις αυτοκινήτου είναι νεκρές. Πιο συγκεκριμένα ο Diess, πάντα σύμφωνα με το Motoring, είπε πως «οι εκθέσεις είναι ένα προϊόν της δεκαετίας του ’60 και πλέον δεν είναι ανταγωνιστικές. Δεν παρέχουν ούτε αυτά που ζητάμε εμείς ως κατασκευαστές αλλά ούτε και όσα θέλει το κοινό».\nΟ Diess με τις δηλώσεις του αυτές έχει μάλλον δίκιο, ειδικά αν λάβει κανείς υπόψη του και το τεράστιο κόστος της συμμετοχής σε μια έκθεση. Ειδικά όταν την ίδια στιγμή με τo διαδίκτυο, τα site και τα social media μπορεί κανείς να προσεγγίσει εκατομμύρια ανθρώπων σε ένα παγκόσμιο κοινό με πολύ μικρότερο κόστος.\nΤαυτόχρονα concept σαν αυτό του Goodwood, που είναι πιο διαδραστικά δείχνουν να είναι πιο κοντά στο πνεύμα της εποχής. Αυτός είναι και ο λόγος που η έκθεση στο Detroit θα ακολουθήσει από το 2020 αυτή τη συνταγή και θα αλλάξει και ημερομηνία προκειμένου να γίνεται καλοκαίρι.


Το Rainbow Six Siege ίσως γίνει free-to-play - Unboxholics.com\nΤο Rainbow Six Siege ίσως γίνει free-to-play\nΘετική η Ubisoft για το μέλλον\n25 Feb 2020 16:00\nΈνα από τα δημοφιλέστερα και συνάμα ανταγωνιστικότερα παιχνίδια της Ubisoft για αυτή την γενιά είναι το Rainbow Six Siege. Πρόκειται για ένα έντονο FPS παιχνίδι που πέρα από την ικανότητα του παίκτη με το όπλο, απαιτεί τρομερή στρατηγική και μεθοδικότητα για τη νίκη. Το παιχνίδι μέχρι στιγμής είναι επί πληρωμή, όμως η ομάδα φαίνεται πως είναι ανοιχτή στο να αλλάξει το μοντέλο και κάποια μέρα το κάνει free-to-play. Ο Leroy Athanassoff, game director του παιχνιδιού, μίλησε στο PC Gamer και δήλωσε πως η ομάδα είναι θετική ως προς την ιδέα, αλλά θα πρέπει πρώτα να γίνουν κάποια πράγματα.\nΧρειάζεσαι ορισμένα χαρακτηριστικά για ένα καλό και επιτυχημένο free-to-play παιχνίδι.\nΈνα ακόμη πρόβλημα που αντιμετωπίζει η εταιρία είναι το smurfing. Αυτό ουσιαστικά είναι όταν βετεράνοι παίκτες δημιουργούν επιπλέον λογαριασμούς στο παιχνίδι και παίζουν ενάντια σε παίκτες πολύ μικρότερου rank από το δικό τους. Για παράδειγμα αν αυτό είναι ήδη μεγάλο πρόβλημα για το Siege, σίγουρα θα αυξηθεί πολύ περισσότερο εφόσον αλλάξει μοντέλο σε free-to-play. Η σκέψη της ομάδας για την επιδιόρθωση του παραπάνω προβλήματος είναι η δημιουργία ενός συστήματος που θα ανιχνεύει γρήγορα το skill του παίκτη και θα τον κατατάσσει στο ανάλογο rank.\nΌπως καταλαβαίνετε η Ubisoft δεν είναι καθόλου αρνητική ως προς την αλλαγή του μοντέλου του Rainbow Six Siege, αλλά όπως είπε και η ίδια πρέπει πρώτα να σκεφτεί πολλά πράγματα και να επιλύσει αρκετά προβλήματα. Ανεξαρτήτως το παιχνίδι θα συνεχίσει να εξεσίλεται και να εμπλουτίζεται με την πάροδο του χρόνου.\nTags: ubisoft rainbow six siege free to play\nΗ συλλεκτική του Far Cry 6 έρχεται με ρέπλικα φλογοβόλου 72 εκατοστών!\nΗ Ubisoft θα πραγματοποιήσει και δεύτερο Ubisoft Forward event αργότερα μέσα στο 2020


Ποιες εταιρείες βάζουν stop στο diesel; από Πολίτης Auto article http://politis.com.cy/article/pies-eteries-vazoun-stop-sto-diesel Kάποιες εταιρείες ακόμη πιο «αποφασιστικές», βάζουν οριστικό τέλος στην πώληση diesel μοντέλων στη γκάμα τους στην Ευρώπη 30.11.2018 08:42\nKάποιες εταιρείες ακόμη πιο «αποφασιστικές», βάζουν οριστικό τέλος στην πώληση diesel μοντέλων στη γκάμα τους στην Ευρώπη\nΗ είδηση της Honda για επικείμενο τέλος της διάθεσης του diesel στην Ευρωπαϊκή της γκάμα το 2021, ήταν μια ακόμη ένδειξη για το –δυσμενές– μέλλον του diesel στη Γηραιά Ήπειρο. Πολλές άλλες εταιρείες έχουν ήδη ακολουθήσει το δρόμο της ιαπωνικής μάρκας και περισσότερες ακόμη ετοιμάζονται να το κάνουν.\nΗ Honda από την πλευρά της, θα σταματήσει σταδιακά τις diesel εκδόσεις των μοντέλων της στην Ευρώπη μέχρι και το 2021, όταν η τωρινή γενιά του Civic ολοκληρώσει την πορεία της. Η εταιρεία δήλωσε ότι κάθε νέο μοντέλο που θα παρουσιάζεται από εδώ και πέρα θα έχει και τουλάχιστον μια ηλεκτροκίνητη έκδοση.\nDiesel Αυτοκίνητα Καύσιμα


ANT1.com.cy | Αποκάλυψη ΑΝΤ1: Όλα όσα εντοπίστηκαν σε κινητά για τα Συμβόλαια Θανάτου (ΒΙΝΤΕΟ)\nΠΡΟΗΓΟΥΜΕΝΟΗ Βουλή ψήφισε εκ νέου με τροποποιήσεις το νόμο των Κρατικών ΕγγυήσεωνΕΠΟΜΕΝΟΣωτήρης Καϊάφας: «Αν είχα τον Λοΐζο μαζί μου θα έβαζα περισσότερα από 350 γκολ!»\nΆνοιξε ο δρόμος για τα επόμενα βήματα στην πολύκροτη υπόθεση του 38χρονου Αζέρου\nΆνοιξε ο δρόμος για τα επόμενα βήματα στην πολύκροτη υπόθεση του 38χρονου Αζέρου, καθώς η άρση των τηλεπικοινωνιακών δεδομένων έδωσε τις πολυπόθητες απαντήσεις στους ανακριτές της υπόθεσης.\nΌπως πληροφορείται ο ΑΝΤ1, ανάμεσα στα κινητά που κατασχέθηκαν από τους δυο συλληφθέντες, εντοπίστηκαν φωτογραφίες που «μαρτυρούν» ταξίδια τους σε χώρες του εξωτερικού, όπως το Ιράν. Ως εκ τούτου, οι Αρχές της Δημοκρατίας βρίσκονται ήδη σε επαφές με Υπηρεσίες του Εξωτερικού, μιας και το κουβάρι της υπόθεσης φαίνεται πως αρχίζει να ξετυλίγεται.\nΑπό την πρώτη στιγμή που έφερε ο ΑΝΤ1 το θέμα με τα συμβόλαια θανάτου στις 27 Σεπτεμβρίου, γινόταν λόγος για τον κομβικό ρόλο που θα έπαιζαν τα τηλεπικοινωνιακά δεδομένα στην όλη υπόθεση. Σχεδόν ένα μήνα μετά, οι απαντήσεις είναι στα χέρια των μελών του ΤΑΕ Αρχηγείου, οι οποίοι χαράζουν τις επόμενες κινήσεις.\nΣυγκεκριμένα, σε ένα από τα κινητά οι ανακριτές έχουν εντοπίσει:\nΣτα «ίχνη» άλλων δυο\nΤην ίδια ώρα, οι έρευνες δεν περιορίζονται μοναχά στις απαντήσεις των τηλεπικοινωνιακών δεδομένων, αλλά και στη διαφαινόμενη συνέργεια ακόμη περισσοτέρων προσώπων.\nΩς προς αυτό, σύμφωνα με ασφαλείς πληροφορίες του ΑΝΤ1, τα μέλη του ΤΑΕ Αρχηγείου βρίσκονται στα «ίχνη» ακόμη δυο αλλοδαπών, με τις έρευνες να διεξάγονται μεθοδικά τα τελευταία 24ωρα σε δυο επαρχίες, και συγκεκριμένα σε Λευκωσία και Λεμεσό.\nΚαι αυτό διότι σύμφωνα με τα στοιχεία που έχουν ενώπιον τους οι Αρχές, τα δυο αυτά πρόσωπα δεν φαίνεται να έχουν εξέλθουν από τις Πύλες εξόδου της Δημοκρατίας (Αεροδρόμια-Λιμάνια), αλλά και από τα οδοφράγματα.\n«Είναι θέμα χρόνου» σχολίαζαν στον ΑΝΤ1 καλά πληροφορημένες πηγές, οι οποίες χαρακτηρίζουν μάλιστα τις επόμενες μέρες, ως καθοριστικές για την περαιτέρω έκβαση της υπόθεσης.\nΤο πρωί ο 27χρονος Πακιστανός που συνελήφθη στην Πάφο το βράδυ της 12ης Οκτωβρίου ως συνεργός του Αζέρου, οδηγήθηκε ενώπιον Δικαστηρίου όπου ανανεώθηκε το διάταγμα κράτησης του για άλλες οκτώ μέρες.\nΌσο για τον Αζέρο, θα οδηγηθεί αύριο ενώπιον δικαστηρίου για να ζητηθεί η κράτηση του για άλλες οκτώ μέρες.


Κύκλωμα εκβιαστών: Στη φυλακή τα πρώτα μέλη της σπείρας – Ανάμεσα τους και ένας αστυνομικός - Prisma Radio\nHomeΕλλάδαΚύκλωμα εκβιαστών: Στη φυλακή τα πρώτα μέλη της σπείρας – Ανάμεσα τους και ένας αστυνομικός\nΥπό δρακόντεια μέτρα απολογήθηκαν στα δικαστήρια του Πειραιά πέντε από τους κατηγορούμενους για συμμετοχή σε κύκλωμα εκβιαστών. Οι τρεις από αυτούς ανάμεσα τους κι ένας αστυνομικός, πήραν το δρόμο για τις φυλακές ενώ οι δύο είναι πλέον ελεύθεροι με περιοριστικούς όρους. Αύριο αναμένεται να απολογηθούν οι υπόλοιποι έξι συλληφθέντες, ανάμεσα τους κι ο φερόμενος ως αρχηγός του κυκλώματος.\nΤα μέλη του κυκλώματος προχωρούσαν σε εκβιάσεις καταστηματαρχών, ξυλοδαρμούς, αγοραπωλησίες όπλων και επιθέσεις με εκρηκτικούς μηχανισμούς. Πολλές φορές τοποθετούσαν σε καταστήματα δικά τους μέλη ως «φύλακες», οι οποίοι επενέβαιναν σε πιθανές φασαρίες και ενημέρωναν τον αρχηγό και τους επικεφαλής των υποομάδων τους για όσα διαδραματίζονταν στο κατάστημα. Σε όσα καταστήματα η εγκληματική οργάνωση απαιτούσε την τοποθέτηση «φυλάκων», οι ιδιοκτήτες τους κατέβαλλαν εκβιαστικά χρήματα για την «προστασία» των επιχειρήσεών τους.\nΑνάμεσα στους εκφοβισμούς ήταν και η τοποθέτηση οστεοφυλακίων έξω από σπίτια για να στείλουν το «μήνυμα» που θέλουν. Εκτός από τους εκβιασμούς, τους ξυλοδαρμούς και τους εμπρησμούς, κάποια από τα μέλη του κυκλώματος δραστηριοποιούνταν και στα ναρκωτικά. Κατά τη διάρκεια των τηλεφωνικών τους συνομιλιών, στα ναρκωτικά αναφέρονται ως: «σκληρό», «κουφέτο», «σιντί», «γλυκάκι», «λουκούμια», «χάπια», «κομμάτι», «βράχο», «βρώμα», «πέτρα».\nΤα μέλη είχαν συνεχώς στην κατοχή τους πυροβόλα όπλα. Δεν δίσταζαν να τραβάνε πιστόλια ακόμα και στη μέση του δρόμου και μάλιστα να περηφανεύονται γι΄ αυτό όπως προκύπτει από τη δικογραφία της υπόθεσης. Ο φερόμενος αρχηγός σε συνομιλία του περιγράφει ένα άγριο περιστατικό που συνέβη έξω από μπαρ στο Αιγάλεω.


Ανταλλακτικά αυτοκινήτων, Κατάλογος Επιχειρήσεων findall.gr\nΑνταλλακτικά αυτοκινήτων, ανταλλακτικά αυτοκινήτων για όλες τις μάρκες που κυκλοφορούν στην ελληνική αγορά. Αναζητήστε ανταλλακτικά αυτοκινήτων μέσα από τις καταχωρίσεις του καταλόγου επιχειρήσεων findall.gr ή αν είστε επαγγελματίας του χώρου καταχωρήστε την ιστοσελίδα σας εδώ και κερδίστε άμεσα επισκέπτες.\nΕταιρία εμπορίας ειδικών ανταλλακτικών αυτοκινήτων και προγραμματισμός ηλεκτρονικών μονάδων αυτοκινήτων, 4Brake. Φρένα, δίσκοι, τακάκια, αναρτήσεις. Αντιπροσωπεύουμε τις κορυφαίες εταιρείες στο είδος τους όπως SUPERHOSE, SUPERSPRINT, NATIONAL, JRFILTERS, SUPER COMPETITION FILTERS, FORGE MOTORSPORTS.\nΗ εταιρεία Ancom επιλέγει πάντοτε αντιπροσωπείες ανταλλακτικών αυτοκινήτων που δίνουν ιδιαίτερη έμφαση στην ποιότητα των προϊόντων τους. Προσφέρει μια ολοκληρωμένη και ενδιαφέρουσα πρόταση στο aftermarket των ανταλλακτικών αυτοκινήτου.\nΠώληση ανταλλακτικών Jeep, Dodge, Chrysler, antallaktikajeep.gr. Γνήσια MOPAR ανταλλακτικά Jeep, ανταλλακτικά Chrysler και ανταλλακτικά Dodge. Αναλαμβάνουμε υπεύθυνα την τοποθέτηση ανταλλακτικών και το γρήγορο και υπεύθυνο service του αυτοκινήτου σας στον πλήρως εξοπλισμένο με τα γνήσια διαγνωστικά χώρο μας, είτε σας τα αποστέλλουμε σε όλη την Ελλάδα.\nH APCAR είναι μια εταιρία εισαγωγής και εμπορίας ανταλλακτικών και ειδών αυτοκινήτου. Προωθεί τα προϊόντα της σε όλη την Ελληνική επικράτεια, για την απόλυτη ικανοποίηση και των πιο απαιτητικών πελατών, κρατώντας πάντα υψηλά το επίπεδο ποιότητας των προϊόντων.\nΗ Auto Turbo ιδρύθηκε το 1978 από τον Αναστάσιο Μαραβέλια και έχει ως κύρια ασχολία την εμπορία, επισκευή και βελτίωση turbo για κάθε είδος επιβατικών και φορτηγών αυτοκινήτων, χωματουργικών μηχανημάτων, σκαφών αναψυχής και πλοίων.\nΑνταλλακτικά Αυτοκινήτων για όλες τις μάρκες\nΔραστηριοποιούμαστε στο εμπόριο μπαταριών οχημάτων και όχι μόνο. Στο κατάστημά μας θα βρείτε μπαταρίες για κάθε είδους εφαρμογή, καθώς και φορτιστές στην καλύτερη τιμή και εξυπηρέτηση της αγοράς: μπαταρίες για αυτοκίνητα, μοτοσυκλέτες, φορτηγά, σκάφη, αγροτικά μηχανήματα, Jet Ski, ATV’s, συναγερμούς, συστήματα, UPS. -Πώληση χονδρική-λιανική. -Ηλεκτρονικό κατάστημα με αποστολή σε όλη την Ελλάδα. - Άμεση τοποθέτηση στον χώρο σας. -Δωρεάν αντικατάσταση παλιάς μπαταρίας οχήματός σας.\nΑνταλλακτικά, λιπαντικά, χημικά είδη και αξεσουάρ για αμερικανικά αυτοκίνητα στην Αθήνα. Η Costar Hellas αναλαμβάνει να σας εξυπηρέτησει άμεσα για όλες τις ανάγκες σας με ειδικές παραγγελίες στο εξωτερικό, στον ταχύτερο δυνατό χρόνο.\nΨάχνετε αντλία πετρελαίου για το όχημά σας; Στη εταιρεία Eco Diesel θα την βρείτε κατευθείαν από τις μεγάλες αντιπροσωπείες του εξωτερικού. Μπείτε στο επίσημο site και πληροφορηθείτε.\nΑνταλλακτικά αυτοκινήτων και Αξεσουάρ για όλες τις μάρκες.\nMaganiotis Ανταλλακτικά Αυτοκινήτων\nΗ εταιρία μας διαθέτει μια κεντρική αποθήκη 2000τ.μ. και ένα κατάστημα 400τ.μ. όπου εκεί μπορείτε να βρείτε όλη την γκάμα μηχανικών μερών, επίσης είδη φανοποιείας , είδη εσωτερικού αυτοκινήτου και αναλώσιμων προϊόντων για τις μάρκες VW, AUDI, SEAT, SKODA, PORSCHE, CITROEN, PEUGEOT, RENAULT. www.maganiotis.gr Λιοσίων 283 10445, Αθήνα Τηλ.: 210 8324904-901, 210 8326784, Fax: 210 8326767\nPa-Ri Κυλινδροκελές αυτοκινήτων\nΕισαγωγή και εμπορία κυλινδροκεφαλών, πιστοποιημένες κυλινδροκελές, κεφαλές κινητήρων, κεφαλάρια. Αποστολή σε όλη την Ελλάδα την επόμενη εργάσιμη μέρα\nΣτο ηλεκτρονικό μας κατάστημα θα βρείτε χιλιάδες ανταλλακτικά αυτοκινήτων όπως καπώ, προφυλακτήρα, μετώπη, καθρέφτη, ψυγείο νερού, αερόσακοι, μπροστά και πίσω φανάρια, μάσκα, φτερό, διχτάκια, προβολάκια και πάρα πολλά άλλα για περισσότερα από 900 μοντέλα στις δημοφιλέστερες μάρκες αυτοκινήτων που κυκλοφορούν στην ελληνική αγορά.\nStreet & Circuit - Ανταλλακτικά\nOnline & mail order κατάστημα ανταλλακτικών βελτίωσης αυτοκινήτων στην Ελλάδα με πάνω απο 200,000 προιόντα προσβάσιμα online.\nΑνταλλακτικά αυτοκινήτων Bestcarparts.gr\nΚαινούργια ανταλλακτικά αυτοκινήτων, μεταχειρισμένα ανταλλακτικά αυτοκινήτων και γνήσια ανταλλακτικά αυτοκινήτων στο BestCarParts.gr μεγάλη ποικιλία στις καλύτερες τιμές της αγοράς.\nSubaru service ΑΝΤΑΛΛΑΚΤΙΚΑ ΙΑΠΩΝΙΚΩΝ ΑΥΤΟΚΙΝΗΤΩΝ SERVICE ΙΑΠΩΝΙΚΩΝ ΑΥΤΟΚΙΝΗΤΩΝ, Λαουταρης\nΠοιοτικά και ελεγμένα μεταχειρισμένα ανταλλακτικά αυτοκινήτων σε τεράστια ποικιλία στις καλύτερες τιμές της αγοράς,μόνο στο Kiparissis.com\nΑνταλλακτικά αυτοκινήτων με δυνατότητα παράδοσης των ανταλλακτικών στο χώρο σας\nΜπαταρίες - μπαταρίες αυτοκινήτων | Ε-kiriazis\nΗ εταιρεία Ε-kiriazis σας προμηθεύει μπαταρίες όλων των τύπων, όπως μπαταρίες αυτοκινήτων, μοτοσυκλετών, σκαφών, κ.ά. Μεγάλη γκάμα μπαταριών σε άριστη ποιότητα και προσιτές τιμές.\nΜπαταρίες αυτοκινήτων και λιπαντικά αυτοκινήτων από την autobeat\nΜπαταρίες αυτοκινήτων, λιπαντικά αυτοκινήτων και είδη φανοποιίας από την autobeat. Δείτε στο ηλεκτρονικό μας κατάστημα όλα όσα θέλετε για το αυτοκίνητό σας.


ΛΕΥΚΟ - Ένωση Ελπίδα\nΚΑΤΑΣΤΑΤΙΚΟ ΤΗΣ - ΕΛΠΙΔΑΣ - ΚΟΙΝΩΝΙΚΗΣ ΛΑΪΚΗΣ ΑΓΟΡΑΣ ΤΗΣ ΕΝΩΣΗΣ ΚΑΤΑΝΑΛΩΤΩΝ ΠΑΡΑΓΩΓΩΝ ΤΟΥ ΚΟΙΝΩΝΙΚΟΠΟΛΙΤΙΚΟΥ ΟΡΓΑΝΙΣΜΟΥ - Λ.Ε.Υ.Κ.Ο. -\n‘’ΕΛΠΙΔΑ’’ Κοινωνικό πρόγραμμα αλληλέγγυας οικονομίας του ΚΟΙΝΩΝΙΚΟΠΟΛΙΤΙΚΟΥ ΟΡΓΑΝΙΣΜΟΥ – Λ.Ε.Υ.Κ.Ο. – που τα αρχικά του σημαίνουν ( ΛΑΪΚΕΣ ΕΝΩΣΕΙΣ ΥΠΕΡΚΟΜΜΑΤΙΚΩΝ ΚΟΙΝΩΝΙΚΩΝ ΟΜΑΔΩΝ ) νομικό πρόσωπο δημοσίου δικαίου με ΑΦΜ 090283759 μη κερδοσκοπικού χαρακτήρα.\nΗ ΕΛΠΙΔΑ όπως και ο ΔΙΕΘΝΗΣ ΟΡΓΑΝΙΣΜΟΣ που τη νομιμοποιεί,αντιτίθεται σαφώς προς κάθε ενέργεια που αποσκοπεί εις την βίαια κατάληψη της εξουσίας ή την ανατροπή των ελευθέρων δημοκρατικών πολιτευμάτων των χωρών που θα λειτουργεί δημοκρατικά αποκηρύσσοντας κάθε τρομοκρατική ενέργεια και βία από όπου και εάν προέρχεται.\nΈδρα ορίζεται η ΑΘΗΝΑ επί της οδού Καφαντάρη 5, Αγιοι Ανάργυροι. Το ΔΙΟΙΚΗΤΙΚΟ ΤΗΣ ΣΥΜΒΟΥΛΙΟ, δύναται με ειδική απόφασή του να ιδρύει περιφερειακές οργανώσεις σε οποιοδήποτε μέρος της Ελλάδος και του Εξωτερικού.\nα)Σκοπός της ΕΛΠΙΔΑΣ είναι: Να συμβάλλει στη δημιουργία της συνείδησης και πρακτικής αποδοχής ότι το μέλλον του τόπου εξαρτάται από όλους ανεξαιρέτως τους ΠΟΛΙΤΕΣ, η υπεύθυνη δράση των οποίων πρέπει να καθοδηγεί και την αγορά.\nΠοιος άλλος μπορεί σε συνθήκες ελεύθερης διαμόρφωσης τιμών της Αγοράς να κατεβάσει τις τιμές, εκτός από τους καταναλωτές.\nΟι καταναλωτές στην υπόλοιπη Ευρώπη λειτουργούν ως κυματοθραύστες στην άνοδο των τιμών, ως ένας εναλλακτικός τρόπος αγοράς που αναγκάζει και τους ιδιώτες να συνετιστούν στην πολιτική πωλήσεών τους, προσφέροντας ένα πρόσθετο σταθεροποιητικό σύστημα στην αγορά.\nΣύμφωνα με στοιχεία του 1983 από το βιβλίο «Αστικοί και Γεωργικοί Συνεταιρισμοί» του Γεωργίου Δασκάλου (Εκδόσεις Σύγχρονη εκδοτική), στην Ευρωπαϊκή Ένωση 16.000.000 (25.000.000 το έτος 2006 ) ή το 5% του πληθυσμού της είναι μέλη καταναλωτικών συνεταιρισμών.\nΑυτό το 5% είναι ικανό να οδηγεί και τα μη συνεταιριστικά καταστήματα τροφίμων να πωλούν φθηνότερα.\nΗ ΕΛΠΙΔΑ θα διαθέτει προϊόντα στους καταναλωτές χωρίς την επιβάρυνση μεσαζόντων και καταστηματαρχών. Το κάθε προϊόν θα έρχεται κατευθείαν από τον παραγωγό/ κατασκευαστή του. Έτσι δεν θα επιβαρύνονται οι καταναλωτές τα «ενδιάμεσα καπέλα» στην τιμή.\nΘα εξασφαλίζει αγαθά που θα έχει ελέγξει η ίδια.Για κάθε παραγγελία θα έρχεται σε συνεννόηση και επαφή με τον παραγωγό/κατασκευαστή, έχοντας «εποπτεύσει» στα στάδια παραγωγής/κατασκευής, έχοντας επιβλέψει τις εγκαταστάσεις και υποδομές και έχοντας οι ίδιοι γευτεί ή δοκιμάσει τα προϊόντα.\nΕξάλλου ο κάθε προμηθευτής θα γνωρίζει ότι σε περίπτωση προμήθειάς μας με αγαθά δεύτερης διαλογής, δεν θα τον ξανά προτιμήσουμε! Θα είναι άλλωστε και τακτική μας η επιλογή προμηθευτών έπειτα από σύστασή τους από κάποιο μέλος του οργανισμού μας.\nΌλα τα προϊόντα θα είναι νέας εσοδείας. Η ΕΛΠΙΔΑ δεν θα διαθέτει εγκαταστάσεις για αποθήκευση προϊόντων, καθώς θα παραγγέλνουν ποσότητες αναλόγως της ζήτησης. Το σύστημα που θα αναπτύξουμε θα εξασφαλίζει την δυνατότητα στα μέλη μας να παραγγέλνουν κάθε φορά με ακρίβεια τις ποσότητες που χρειάζονται, ώστε να μην μένουν αδιάθετα αγαθά στα ράφια.\nΗ ΕΛΠΙΔΑ είναι μη κερδοσκοπικός οργανισμός.\nΑυτό σημαίνει ότι οποιοδήποτε κέρδος αποφασίσουμε να λαμβάνουμε, θα πρέπει να δίδεται σε κοινωφελείς σκοπούς. Μπορούμε έτσι να σχηματίσουμε ένα δίκτυο αλληλεγγύης.\nΜέλος μπορεί να γίνει κάθε φυσικό πρόσωπο που ως καταναλωτής και παραγωγός, αποδέχεται τους σκοπούς της και επιθυμεί να συμβάλλει στην επίτευξη των σκοπών αυτών. Όλα τα μέλη, ανάλογα με τον τόπο κατοικίας τους κατατάσσονται στη δύναμη της αντίστοιχης Περιφερειακής Οργάνωσης της ΕΛΠΙΔΑΣ.\nΠόροι της ΕΛΠΙΔΑΣ είναι:\n(α) Για τα απλά μέλη καταναλωτές μόνο εγγραφή 20€.\n(β) Τα καθαρά κέρδη από την πώληση των προϊόντων.\nΠόροι επίσης μπορούν να προέλθουν από δωρεές, επιχορηγήσεις, κληρονομιές, κληροδοσίες, ακόμη και εμπορικές δραστηριότητες, η άλλα νόμιμα έσοδα από διάφορες άλλες δραστηριότητες, διαφημίσεις, λαχειοφόρες αγορές και άλλες.\nΗ ΕΛΠΙΔΑ διοικείται από το ΔΙΟΙΚΗΤΙΚΟ ΤΗΣ ΣΥΜΒΟΥΛΙΟ. Η θητεία των μελών του ΔΙΟΙΚΗΤΙΚΟΥ ΣΥΜΒΟΥΛΙΟΥ είναι διαρκής, και ΔΙΟΡΙΖΕΤΑΙ από τον Διεθνή Κοινωνικοπολιτικό οργανισμό ΛΕΥΚΟ αξιολογώντας τις προσωπικότητες που προτείνονται.\nΔιαχειριστής - ταμίας επιλέγεται από το Διοικητικό Συμβούλιο, εξειδικευμένος φοροτεχνικός, ο οποίος ενημερώνει τα βιβλία της ΕΛΠΙΔΑΣ και ενημερώνει το Διοικητικό Συμβούλιο για το ταμείο.\n(β) Όλα τα έσοδα καταθέτονται σε τραπεζικό λογαριασμό της ΕΛΠΙΔΑΣ.\n(γ) Όλα τα στελέχη και μέλη της ΕΛΠΙΔΑΣ, παρέχουν τις υπηρεσίες τους εθελοντικώς και αφιλοκερδώς και ουδεμία απαίτηση οικονομική έχουν από την ΕΛΠΙΔΑ παρά μόνο την υποχρέωση να πληρώνουν την ετήσια συνδρομή τους. Έχουν επίσης όλα τα δικαιώματα και τα προνόμια ως μέλη που απορρέουν από την αρμόδια νομοθεσία.\nΑΘΗΝΑ 10 – 3 – 2016\nΟ ΠΡΟΕΔΡΟΣ ΤΟΥ ΛΕΥΚΟ


Από τις 15 Μαρτίου έως τις 2 Ιουνίου το θέατρο 104 Κέντρο Λόγου και Τέχνης θα φιλοξενήσει το θεατρικό έργο του Γιώργου Ηλιόπουλου με τίτλο 4EVER, σε σκηνοθεσία της Βάνας Πεφάνη. Tο έργο έχει ως θέμα του την ιστορία ενός πετυχημένου ζευγαριού οι οποίοι έχουν επιλέξει να μένουν μακριά από την Αθήνα, σ’ ένα νησί. Όλα μοιάζουν ειδυλλιακά, μέχρι να έρθει ένα βράδυ που όλα θα αλλάξουν. Η μπόρα που θα ξεσπάσει και θα αναγκάσει το ζευγάρι να μείνει στο σπίτι θα ξεπλύνει τα πάντα. Μυστικά, τραύματα, επιθυμίες και απωθημένα θα έρθουν στο φως και τα πράγματα θα γίνουν επικίνδυνα… Τα όρια θα ξεπεραστούν, τα συναισθήματα θα δοκιμαστούν και η γραμμή της λογικής θα μείνει πίσω. Το πρωί όλα θα έχουν αλλάξει … Το έργο έχει αποσπάσει το 1ο βραβείο στο διαγωνισμό Νέων Δημιουργών, έχει μεταφραστεί και παιχτεί στην Αγγλία και Γερμανία.\nΣκηνοθεσία: Βάνα Πεφάνη, Σκηνικά: Γιώργος Λυτζέρης, Φωτισμοί: Κατερίνα Μαραγκουδάκη, Κοστούμια: Μανώλης Γαλετάκης, Μουσική: (Dna) Μιχάλης Νιβολιανίτης – Αλέξανδρος Χρηστάρας. Παίζουν: Σωκράτης Αλαφούζος, Χριστίνα Θωμαΐδου.\nΤοποθεσία 104 Κέντρο Λόγου και Τέχνης, Θεμιστοκλέους 104, Εξάρχεια Ημερομηνία Από 15/03 μέχρι 02/06, παραστάσεις: Δευτέρα – Τρίτη, 21:30 Πληροφορίες Τηλ.: 210-3826185 Σχετικές ειδήσεις